title: The Elder Scrolls -universumin rodut

text: Boethiah on salamurhan, vilpin, vallastasyöksemisen, salaliiton ja maanpetoksen daedraruhtinas. Hänet tunnetaan myös varjojen kuningattarena, tuhon jumalattarena, kansojen pettäjänä ja juonten prinssinä. Hän pitää kilpailusta ja taistelusta. Vaikka hän kuulostaakin pahalta, hän kuuluu hyviin daedroihin ja on liitossa Stendarrin kanssa. Hänen palvelijoitaan kutsutaan näliksi ().


title: The Elder Scrolls -universumin rodut

text: Clavicus Vile on vallanantamisen ja toiveiden toteutumisen daedraruhtinas. Hänellä on toveri nimeltä Barbas joka pystyy muuttamaan muotoaan mutta pitää eniten koiran muodosta. Clavicus Vile tykkää tehdä kuolevaisten kanssa houkuttelevia sopimuksia, joita he tulevat kuitenkin myöhemmin katumaan.


title: The Elder Scrolls -universumin rodut

text: Hermaeus Mora on kohtalon ja kielletyn tiedon daedraruhtinas. Hänet tunnetaan myös tiedon demonina. Harvinaisissa tapaamisissaan kuolevaisten kanssa hän ottaa aina lonkerokasan muodon. Hänen valtakunnassa Oblivionissa on nimeltään Apocrypha, mistä löytää kaiken kielletyn tiedon.


title: The Elder Scrolls -universumin rodut

text: Hircine on metsästyksen, urheilun ja jahdin daedraruhtinas. Hänet tunnetaan myös metsästäjänä ja ihmispetojen isänä. Hän on urheilija ja haluaa aina antaa saaliilleen voiton mahdollisuuden, vaikkakin pienen. Hänen valtakunnassa Oblivionissa on nimeltään Metsästysmaat () minne ihmissudet päätyvät kuoltuaan.


title: The Elder Scrolls -universumin rodut

text: Jyggalag, vaikka onkin daedraruhtinas, ei ole tunnettu sellainen eikä siksi ole mukana 16:en joukossa. Hän on järjestyksen Daedraruhtinas ja hänen palvelijoitaan kutsutaan järjestyksen ritareiksi.


title: The Elder Scrolls -universumin rodut

text: Malacath on halveksittujen suojelija ja häpeäpaalun, vannotun valan ja kirouksen daedraruhtinas. Hänen palvelijansa ovat Ogrimeita, rumia ja vähä-älyisiä daedroja. Monet örkit palvovat Malacathia jumalkuninkaanaan.


title: The Elder Scrolls -universumin rodut

text: Mehrunes Dagon on tuhon, muutoksen, vallankumouksen, energian ja kunnianhimon daedraruhtinas. Hänet liitetään luonnonmullistuksiin kuten tuleen, tulviin ja maanjäristyksiin. Hän esiintyy punaisena, nelikätisenä jättiläisenä. Useimmat kuolevaiset pitävät häntä vain petoksen ja verenvuodatuksen jumalana ja hän lienee pahoistakin daedraruhtinaista se pahin. Hänen valtakuntansa Oblivionissa on nimeltään Kuolonmaat (), joka on täynnä karua autiomaata ja laavaa. Hänellä on monia palvelijoita, joista tunnetuin on Dremora, demonimainen rotu joka elää vain taistellakseen ja vihaa kaikkia kuolevaisia rotuja.


title: The Elder Scrolls -universumin rodut

text: Mephala on melko hämärästi tunnettu daedraruhtinas. Häntä kutsutaan usein hämähäkiksi ja verkkojenpunojaksi. Hän on auttanut salamurhajärjestöjen perustamisessa.


title: The Elder Scrolls -universumin rodut

text: Meridia on loputtomien energioiden daedraruhtinas. Hänestä ei tiedeta paljoa, paitsi että hän liittyy elävien energiaan. Hän vihaa erittäin paljon epäkuolleita jokaisessa muodossa ja palkitsee kaikkia jotka tuhoavat niitä. Hänen palvelijansa ovat Auroraneja.


title: The Elder Scrolls -universumin rodut

text: Molag Bal on valloituksen ja orjuutuksen daedraruhtinas. Hänet tunnetaan myös sielujen kerääjänä. Hän myös loi vampyyrit. Hänen valtakuntansa Oblivionissa on nimeltään Kylmäsatama (), joka on raunioinen ja maailmanloppuinen versio Nirnistä.


title: The Elder Scrolls -universumin rodut

text: Namira on muinaisen pimeyden ja rappeutumisen daedraruhtinas. Hänet liitetään usein hämähäkkeihin, etanoihin, hyönteisiin ynnä muuhun mikä saa kuolevaisissa aikaan vastenmielisyyttä.


title: The Elder Scrolls -universumin rodut

text: Nocturnal on yön ja varjojen daedraruhtinas. Hänet tunnetaan myös hämärän tyttärenä, tuntemattomana ja epäilyksen pyhimyksenä. Hän on myös varkaiden suojelija.


title: The Elder Scrolls -universumin rodut

text: Peryite on urakan, ruton ja nälänhädän daedraruhtinas. Hänet tunnetaan myös piiskurina. Hänen valtakuntaansa kutsutaan Kuopiksi (), joka on hyvin samanlainen kuin Deadlands. Peryite usein siunaa palvojansa sairauksilla jä hän nauttii siitä. Vaikka hän usein ottaakin lohikäärmeen muodon, häntä pidetään yhtenä heikoimmista daedraruhtinaista.


title: The Elder Scrolls -universumin rodut

text: Sanguine on juhlimisen, irstailun ja hemmottelun daedraruhtinas. Hän esiintyy dremoramaisena olentona ja esiintyy usein bordellien ja ilotalojen kylteissä.


title: The Elder Scrolls -universumin rodut

text: Sheogorath on hulluuden daedraruhtinas. Hänen valtakuntansa Oblivionissa on nimeltään Värisevät saaret (), joka on jakautunut kahteen osaan, Maniaan ja Dementiaan, jotka ovat toistensa täysiä vastakohtia. Hänen palvelijansa ovat matriarkkaaliset rodut, Aurealit Maniassa ja Mazkenit Dementiassa. Aurealit ja Mazkenit vihaavat toisiaan paljon, kilpaillen kummat ovat Sheogorathin ainoita oikeita palvelijoita ja he taistelevat usein.


title: The Elder Scrolls -universumin rodut

text: Vaermina on unten ja painajaisten daedraruhtinas. Hänen valtakuntansa Oblivionissa on nimeltään Quagmire, painajaismainen valtakunta jossa todellisuus muuttuu muutaman minuutin välein entistä kauhistuttavammaksi.


title: Siesta

text: Siesta on varsinkin lämpimän ilmastovyöhykkeen maissa yleinen keskellä päivää, tavallisimmin lounasruokailun jälkeen pidetty lepoaika. Monet seikat viittaavat siihen, että ihmisellä on geneettinen taipumus pitää siesta; itse asiassa päivittäin klo 12:n ja 15:n välillä useimmilla ihmisillä ilmenee yleisesti väsymystä ja tarkkaavaisuuden heikkenemistä. Toisin kuin usein oletetaan, vaikka sitä ennen ei olisikaan syöty runsasta ateriaa, levon tarve tuntuu.


title: Siesta

text: Sana "siesta" on lainattu espanjan kielestä. Espanjan sana "siesta" taas on muunnos latinan järjestyslukusanasta "sexta", joka merkitsee keskipäivää vastaavaa kuudetta kanonista hetkeä.. Ranskassa sana esiintyy muodossa "sieste".


title: Siesta

text: Siestaan liittyvät tavat vaihtelevat eri kulttuureissa ja ilmastoissa sekä myös yksilöllisesti. Siestan aikana saatetaan joko vain mennä pitkäkseen tai todella nukkua.


title: Siesta

text: Yleinen virhekäsitys on, että kuumissa maissa siesta pidetään päivän kuumimpina tunteina, jolloin aurinko on korkeimmillaan, lähellä zeniittiä. Päivän kuumin aika kuitenkin alkaa vasta kun siesta päättyy. Tämän voi jokainen todeta lämpömittaristaankin. Suomessakaan kesä ei ole kuummillaan kun aurinko on ylimmillään (juhannuksena) vaan vasta reilusti sen jälkeen. Kylmemmissä maissa siestan pitäminen on harvinaisempaa. Kuitenkin pienet lapset yleensä tarvitsevat lepoa keskellä päivää, jolloin he tavallisesti nukkuvatkin päiväunta.


title: Siesta

text: Länsimaissa siestaa pidetään usein ylellisyytenä, johon ihmisillä ei oleteta olevan aikaa, ja sitä pidetään usein laiskuuden merkkinä.. Kuitenkin monissa Etelä-Euroopan maissa se on täysin vakiintunut ja perinteinen tapa, joka on otettu huomioon myös työaikajärjestelyissä, toisinaan lainsäädännössäkin. Monilla työpaikoilla töitä tehdään neljä tuntia aamupäivällä sekä parin tunnin tauon jälkeen toiset neljä tuntia myöhäisiltapäivällä. Viime aikoina tästä käytännöstä on kuitenkin enenevässä määrin luovuttu, varsinkin suurissa kaupungeissa, joissa ihmisten päivittäiset työmatkat ovat pitkät.


title: Siesta

text: Espanjassa työaika toimistoissa on järjestetty niin, että se tekee siestan pitämisen mahdolliseksi. Esimerkiksi valtion virastoissa työskennellään klo 9-14 sekä 16.00-18.30.. Kaupatkin suljetaan yleensä klo 14 ja avataan uudestaan vasta klo 16.30. Yksityisillä työpaikoilla siestan jälkeen jatkuva työpäivä päättyy usein vasta klo 20 tai 21. Käytännössä siesta-aika kuitenkin käytetään usein siihen, että lounaalla viivytään useita tunteja, kun taas useimmissa muissa Euroopan maissa lounastunti kestää enintään 45 minuuttia.. Koska työpäivä päättyy myöhään, myös espanjalaisten yöuni jää lyhemmäksi kuin muualla Euroopassa, sillä he menevät myöhään nukkumaan. Espanjan hallitus on huonolla menestyksellä yrittänyt saada käytännön muutetuksi.


title: Siesta

text: Italiassa esimerkiksi kaupat suljetaan yleensä klo 13 - 15.30 väliseksi ajaksi. Viime aikoina yhä useammat kaupat on alettu pitää auki yhtäjaksoisesti noin klo 8-20.. Samoin on laita Kreikassa, jossa lähinnä eräillä turistialueilla, kuten Ateenan Plákassa, kaupat ovat auki koko päivän. Ranskassakin pankit ja monet pienet kaupat suljetaan keskellä päivää kahdeksi tunniksi klo 12-14.


title: Siesta

text: Siesta auttaa palauttaa keskittymiskykyä ja energiaa, ja se saa hyvälle mielelle..


title: Siesta

text: Siestalla on edullisia eikä aivan vähäisiä vaikutuksia ihmisen terveydentilaan. Sen katsotaan vähentävän sydän- ja verisuonitaudeista aiheutuvaa kuolleisuutta lähes kolmasosalla..


title: Siesta

text: Eräs tutkimus osoittaa, että iltapäivällä tarkkaavaisimpia ja tehokkaimmin työskenteleviä ihmisiä ovat ne, jotka ovat pitäneet siestan.. Lyhyen siestan tai nokosten avulla ihmisen arvellaan jopa voittavan aikaa, sillä sen katsotaan vähentävän yöunen tarvetta yhden tai kahden tunnin verran..


title: Siesta

text: Useat unen tutkijat suosittelevat vahvasti siestaa. Sen katsotaan vähentävän merkittävästi liikenneonnettomuuksien riskiä. Tilastot osoittavat, että suurin osa onnettomuuksista tapahtuu aikoina, jolloin ihminen kronobiologisesti on uneliaimmillaan eli klo 2:n ja 6:n välillä aamulla sekä klo 13:n ja 15:n välillä iltapäivällä. Samoina aikoina tapahtuvat myös vakavimmat työtapaturmat niissä ammateissa, joissa edellytetään suurinta valppautta ja tehokkuutta.


title: Siesta

text: Jotkut työnantajat ovat toisaalta hyvin ymmärtäneet lyhyen siestan olevan heidänkin etunsa mukainen ja järjestäneet työpaikoille tilan, jossa halukkaat voivat levähtää hiljaisuudessa ja pimeässä.


title: Siesta

text: Siestan on väitetty myös parantavan muistia: erään tutkimuksen mukaan ne, jotka nukkuvat iltapäivällä, muistavat aamupäivällä oppimansa asiat paremmin. Toiset tutkimukset vahvistavat, että se parantaa älyllistä suorituskykyä 20 % ja lisäksi vielä parantaa luovuutta..


title: Siesta

text: Tämä tapa auttaa suuresti voittamaan päivän mittaan kertyneen stressin ja edesauttaa lihasten ja mielen toimintakyvyn palautumista.. Siesta on kuitenkin kuitenkin enenevässä määrin jäänyt pois käytännöstä kahden nykyajan elämälle tyypillisen piirteen vuoksi: toisaalta markkinatalous vaatii yhä yleisemmin yhtenäisiä työ- ja aukioloaikoja ja toisaalta koska ilmastointi on yleistynyt kuumissa maissa.


title: Siesta

text: Yli 30 minuutin siestan jälkeen saattaa olla vaikea palata keskittyneeseen tilaan.. Sillä voi olla jopa kielteinen vaikutus valppauteen ja toimintakykyyn: mitä kauemmin on nukuttu keskellä päivää, sitä vaikeampi on palata töihin. Välittömästi pitkän siestan jälkeen pitäisi välttää tehtäviä, jotka edellyttävät nopeaa reaktiokykyä..


title: Siesta

text: Liian pitkän tai liian myöhään pidetyn siestan arvellaan myös heikentävän seuraavan yön unen laatua. Siestaa ei suositella henkilöille, jotka kärsivät vakavasta unettomuudesta..


title: Siesta

text: Siestan vaikutukset sydämen terveyteen ovat kiistanalaisia: jotkut tutkimukset viittaavat siihen, että siestan säännöllisesti pitävillä henkilöillä on 50 % suurempi riski sairastua sydänkohtaukseen..


title: Siesta (täsmennyssivu)

text: Siesta voi tarkoittaa seuraavia:


title: Savonlinnan kesäyliopisto

text: Savonlinnan kesäyliopisto on Savonlinnassa toimiva kesäyliopisto, joka on perustettu vuonna 1964. Kesäyliopistoa ylläpitää vuonna 1990 perustettu Savonlinnan kesäyliopistoyhdistys r.y., jonka perustajajäseniä ovat kahdeksan Savonlinnan seudun kuntaa, Joensuun yliopisto ja Etelä-Savon maakuntaliitto. Yhdistyksen tarkoituksena on edistää ja kehittää koulutusta ja kulttuurielämää sekä elinikäistä oppimista pääasiassa Itä-Savon alueella. Savonlinnan kesäyliopisto on lakisääteinen vapaan sivistystyön oppilaitos. Opiskelijoita eri kursseille osallistuu vuosittain noin 2 500 – 3 000 henkilöä. Savonlinnan kesäyliopiston toimitilat sijaitsevat Savonlinnan keskustassa, osoitteessa Puistokatu 5.


title: Savonlinnan kesäyliopisto

text: Savonlinnan kesäyliopisto tunnetaan erityisesti avoimen yliopisto-opetuksen järjestäjänä. Jäsenkuntiaan kesäyliopisto palvelee tuottamalla niiden tarvitsemaa henkilöstö- ja luottamushenkilökoulutusta. Kesäyliopisto on myös mukana Savonlinnan seudun kulttuuri- ja matkailuyhteistyössä.


title: Savonlinnan kesäyliopisto

text: Kesäyliopiston järjestämä koulutus on avointa kaikille ikään tai pohjakoulutukseen katsomatta.


title: Vesipallon SM-sarja 1970

text: Vesipallon Suomen-mestaruus 1970 ratkaistiin yksinkertaisessa sarjassa. Kuhat voitti mestaruuden. Varsinaisen SM-sarjan lisäksi pelattiin myös SM-hallisarja, jonka voitti HSS.


title: Vesipallon SM-sarja 1970

text: Kuhat: Rauno Niemenkari, Reijo Vartia, Pertti Lehto, Jukka Mäkinen, Reijo Savaloja, Ossi Hellman, Raimo Pipinen, Klaus Saavalainen, Tapio Leväaho.


title: Naiset

text: Naiset voi tarkoittaa ainakin seuraavia:


title: Tiina Säily

text: Tiina Säily (s. 9. kesäkuuta 1992) on suomalainen yleisurheilija, joka edustaa Helsingin Kisa-Veikkoja. Hän on seitsenottelija. Hän on saavuttanut SM-pronssia seitsenottelussa Kalevan kisoissa 2012 ja 2010 sekä SM-hopeaa Vaasan Kalevan kisoissa 2013. Häntä valmentaa Markku Leppänen. Säily oli alle 20-vuotiaiden EM-kilpailuissa Tallinnassa 2011 seitsenottelussa neljästoista. Tampereella 2013 järjestetyissä yleisurheilun alle 23-vuotiaiden EM-kilpailuissa Säily sijoittui seitsenottelussa viidenneksitoista otellen ennätyspisteensä 5386.


title: Graduation Day

text: Graduation Day on suomalaisen Sturm Und Drang -yhtyeen kolmas studioalbumi. Se julkaistiin 21. syyskuuta 2012. Albumin ensimmäisenä singlenä julkaistiin kappale ”Molly The Murderer” kesäkuussa 2012 ja toisena singlenä ”Goddamn Liar” syyskuussa 2012.


title: Graduation Day

text: Albumi oli miksausta vaille valmis maaliskuussa 2012. Se julkaistaan Pohjoismaissa, Keski-Euroopassa ja Japanissa. Yhteensä yhtye teki 30 kappaletta, joista kymmenen julkaistiin albumilla.


title: Graduation Day

text: Albumin ensisoitto oli Suomessa Radio Rock -kanavalla 17. syyskuuta 2012. Syyskuussa julkaistiin albumin toinen single ”Goddamn Liar”.


title: Graduation Day

text: Albumi debytoi Suomen albumilistan sijalla yhdeksän.


title: Graduation Day

text: Albumi oli ehdolla Emma-gaalassa vuoden paras rockalbumi -kategoriassa. Albumi julkaistiin Japanissa toukokuussa 2013. Japanissa julkaistussa albumissa on bonuskappaleena Sturm und Drangin cover Anna Abreun ”Hysteria”-kappaleesta.


title: Sanna Nygård

text: Sanna Sofia Nygård (s. 22. maaliskuuta 1988 Vaasa) on suomalainen pituushyppääjä ja kolmiloikkaaja. Hän edustaa Vasa Idrottssällskapia ja häntä valmentaa Oscar Gidewall. Aikaisemmin häntä valmensi Jens Wallin.


title: Sanna Nygård

text: Kalevan kisoissa Nygård voitti SM-kultaa pituushypyssä vuonna 2015. Kolmiloikassa hän on saavuttanut hopeaa vuosina 2011, 2016 ja 2017 sekä pronssia vuosina 2012, 2013 ja 2014. Sisäratojen SM-kilpailuista Nygård on voittanut pituushypyssä kultaa vuonna 2014 ja kolmiloikassa hopeaa 2013, 2014, 2015 ja 2017 sekä pronssia 2010 ja 2011.


title: Sanna Nygård

text: Vuoden 2012 Suomi–Ruotsi-maaottelussa Nygård voitti kolmiloikan silloisella ennätyksellään 13,31 m. Vuonna 2014 hän voitti hallimaaottelun kolmiloikan Tampereella. Universiadeissa 2015 hän sijoittui pituushypyssä kuudenneksi. Hän karsiutui loppukilpailusta Portlandin MM-hallikilpailuissa 2016.


title: Sanna Nygård

text: Nygårdin ennätys kolmiloikassa on ulkoradoilla 13,76 m (2017) ja sisäradoilla 13,63 m (2016) sekä pituushypyssä ulkoradoilla 633 cm (2015) ja sisäradoilla 617 cm (2014).


title: Sanna Nygård

text: Nygård on opiskellut Svenska handelshögskolanissa.


title: Algarvenkoira

text: Algarvenkoira ("Barrocal Algarvio") on portugalilainen koirarotu. Sillä ei ole FCI:n hyväksyntää, mutta se on tunnustettu kansallisella tasolla Portugalin kennelliitossa. Vuonna 2016 se oli CPC:n rekisteröintimäärien perusteella peräti kotimaansa 9. suosituin rotu.


title: Algarvenkoira

text: Algarvenkoiran pää on kapea, kevyt ja ylös asettunut. Otsapenger on hieman korostunut, ja kallo on hieman kuonoa lyhyempi. Silmät ovat hieman vinoasentoiset ja mantelinmuotoiset, mikä johtuu alueen voimakkaasta auringonvalosta. Ne ovat väriltään pähkinänruskeat. Korvat ovat pystyt, pyramidimaisen teräväkärkiset ja korkealle asettuneet. Niska on kohtalaisen pitkä ja selkälinja puoliksi kaartunut. Rintakehä on kohtuullisen syvä ja alalinja hieman ylösvetäytynyt. Raajat ovat kuivat ja voimakkaat. Pitkä häntä ulottuu kintereiden alapuolelle ja nousee "lipun muotoon" koiran ollessa valppaana, minkä vuoksi rotua kutsutaan joskus nimellä "abandeirado" eli lipunkantaja. Karvapeite on keskipitkä, sileä ja erittäin pehmeä, erityisesti hännässä.


title: Algarvenkoira

text: Sallitut värit ovat keltainen (vaalea, tumma ja fawn), musta, ruskea (vaalea ja tumma), valkoinen ja kaksivärinen. Viimeksi mainittu sisältää kelta-valkoisen, musta-valkoisen ja ruskea-valkoisen. Uroksen säkäkorkeus on 45-55 cm ja paino 20-25 kg. Nartun säkäkorkeus on 40-50 cm ja paino 15-20 kg.


title: Algarvenkoira

text: Rotu on peräisin faaraoiden ajoilta ja polveutuu egyptiläisestä "tesemistä", jonka foinikialaiset ja berbeerit kuljettivat mukanaan Välimerelle. Se saavutti suuren suosion algarvelaisten keskuudessa, erityisesti Barrocalin alueella. Sen pääasiallinen riista, kaniini, oli melko yleinen alueen kivikkoisessa maastossa ja ankarissa sääolosuhteissa. Koska se oli sopeutuvainen, Algarven metsästäjät käyttivät sitä apunaan vuosisatojen ajan niin tasangoilla kuin vuorillakin. Vuonna 1960 rotu oli vähällä kuolla sukupuuttoon muiden rotujen saavuttaman suuren suosion takia.


title: Algarvenkoira

text: José Afonso Correia aloitti rodun elvytyksen ja uudelleenluonnin, minkä seurauksena syntyi algarvenkoirien kasvattajayhdistys "Associação de Criadores do Cão do Barrocal Algarvio". Siellä päätettiin mm. rodun portugalinkielisestä nimestä Barrocal Algarvio ("algarvelainen Barrocal"), joka viittaa sen kotialueeseen Algarven Barrocaliin.


title: Johanna Salmela

text: Johanna Salmela (s. 6. marraskuuta 1990 Sodankylä) on suomalainen moukarinheittäjä, joka edustaa Jyväskylän Kenttäurheilijoita. Vuoteen 2011 saakka hän edusti Kokkolan Veikkoja. Hänen valmentajansa on Tero Linja.


title: Johanna Salmela

text: Kalevan kisoissa Salmela on sijoittunut toiseksi Lahdessa 2012 ja Vaasassa 2013 sekä kolmanneksi Oulussa 2016 ja Seinäjoella 2017. Hänen ennätyksensä on syyskuussa 2017 Suomi-Ruotsi -maaottelussa heitetty 67,08. Hänellä on myös maaotteluedustuksia.


title: GP3-kausi 2013

text: GP3-kausi 2013 oli GP3-sarjan neljäs kausi.


title: GP3-kausi 2013

text: Kaudella ajettiin ensimmäistä kertaa uudella GP3/13-kalustolla aiemman GP3/10-rungon sijaan. Auton on suunnitellut ja rakentanut Dallara. Merkittävin muutos on auton moottori, jonka tehoa on nostettu 280:sta 400 hevosvoimaan. Samalla turboahdettu moottori muuttui vapaasti hengittävään moottoriin. Barcelonan testeissä selvisi, että uusi auto on peräti 4 sekuntia nopeampi kuin edellinen GP3/10 -auto. Kauteen osallistui yhteensä 31 kuljettaa, joista jokaisen tallin on tuotava vähintään kaksi autoa kolmannen olleessa vapaaehtoinen.


title: GP3-kausi 2013

text: Sarjan mestaruuden voitti venäläinen Daniil Kvjat, toiseksi sijoittui argentiinalainen Facu Regalia ja kolmanneksi yhdysvaltalainen Conor Daly.Uudet kuljettajatPaluun tehneet kuljettajatPoistuneet kuljettajatTallia vaihtaneet kuljettajatKaudella ajettiin yhteensä 16 kilpailua 8:lla eri radalla. Kilpailut ajettiin Formula 1 kisaviikonloppujen yhteydessä lukuun ottamatta kahta kilpailulähtöä, jotka ajettiin kesäkuun puolessa välissä F1-viikonlopun ulkopuolella Espanjan Valenciassa. Kausi alkoi 11. toukokuuta Espanjan Barcelonassa ja päättyi 3. marraskuuta Abu Dhabin Yas Marinan radalla.


title: GP3-kausi 2013

text: (*) = Tarkoittaa paalupaikkaa, joka on saavutettu ensimmäisen kilpailun kahdeksannesta sijasta.


title: GP3-kausi 2013

text: † = Kevin Korjus ajoi paalupaikalle, mutta hän oli saanut harjoituksista 10 lähtöruudun rangaistuksen keltaisten lippujen noudattamatta jättämisestä, eikä päässyt starttaamaan paalupaikalta. Tio Ellinas joka oli toiseksi nopein aika-ajoissa, pääsi lähtemään paalupaikalta.


title: Giuseppe Carraro

text: Giuseppe Carraro (26. kesäkuuta 1899 – 30. joulukuuta 1980) oli italialainen roomalaiskatolinen piispa. Hänet vihittiin papiksi Trevison hiippakuntaan 31. maaliskuuta 1923 ja nimitettiin sen vihkipiispaksi sekä Usulan titulaaripiispaksi 29. syyskuuta 1952. Piispaksi vihkiminen seurasi 1. marraskuuta. Pääkonsekraattorina toimi Antonio Mantiero, jota avustivat Girolamo Bartolomeo Bortignon ja Gioacchino Muccin.


title: Giuseppe Carraro

text: Carraro sai 9. huhtikuuta 1956 nimityksen Vittorio Veneton ja 15. joulukuuta 1958 Veronan piispaksi. Hän osallistui Vatikaanin toiseen kirkolliskokoukseen ja jäi eläkkeelle 18. toukokuuta 1978.


title: Wang Yeu-tzuoo

text: Wang Yeu-tzuoo, lempinimeltään Jimmy Wang (s. 8. helmikuuta 1985 Saudi-Arabia), on taiwanilainen tennispelaaja. Parhaimmillaan hän on ollut kaksinpelissä ATP-listan sijalla 85 maaliskuussa 2006.


title: Wang Yeu-tzuoo

text: Junioreiden maailmanlistalla Wang oli parhaimmillaan sijalla kolme vuonna 2001.


title: Mario Casariego y Acevedo

text: Mario Casariego y Acevedo (13. helmikuuta 1909 Castropol – 15. kesäkuuta 1983 Guatemala) oli espanjalaissyntyinen katolisen kirkon kardinaali. Hänestä tuli varhain orpo, ja hänet lähetettiin Guatemalaan, jossa hänen setänsä työskenteli. Hän liittyi Orden de los Padres Somascosiin vuonna 1924 El Salvadorissa ja sai pappisvihkimyksensä San Salvadorissa 19. heinäkuuta 1936.


title: Mario Casariego y Acevedo

text: Casariego y Acevedo sai 15. marraskuuta 1958 nimityksen Guatemalan vihkipiispaksi ja Pudentianan titulaaripiispaksi. Piispaksi konsekroinnin suoritti 27. joulukuuta paavi Johannes XXIII, jota avustivat Girolamo Bartolomeo Bortignon ja Gioacchino Muccin. 12. marraskuuta 1963 Casariego y Acevedo sai nimityksen Guatemalan koadjuuttoriarkkipiispaksi ja Pergen titulaariarkkipiispaksi. 12. joulukuuta 1964 hänestä tuli Guatemalan arkkipiispa. 28. huhtikuuta 1969 hänet ylennettiin kardinaaliksi ja nimitettiin Santa Maria in Aquiron kardinaalipapiksi.


title: Mario Casariego y Acevedo

text: Casariego y Acevedo oli Guatemalan ensimmäinen kardinaali. Hän osallistui Vatikaanin toiseen kirkolliskokoukseen ja vuoden 1978 kahteen konklaaviin. Hän oli maaliskuussa 1968 useiden päivien ajan terroristiryhmittymän kaappaamana. Hän kuoli kärsittyään pitkään sydänvaivoista.


title: Jack Sock

text: Jack Sock (s. 24. syyskuuta 1992 Lincoln, Nebraska) on yhdysvaltalainen tennispelaaja. Parhaimmillaan hän on ollut kaksinpelissä ATP-listan kahdeksantena marraskuussa 2017 ja nelinpelissä toisena syyskuussa 2018. Hän on voittanut urallaan neljä ATP-turnausta kaksinpelissä ja 14 ATP-turnausta nelinpelissä.


title: Jack Sock

text: Sock voitti vuoden 2010 Yhdysvaltain avoimissa junioreiden kaksinpeliturnauksen. Vuonna 2011 hän voitti Yhdysvaltain avointen sekanelinpelin Melanie Oudinin kanssa. Vuoden 2012 Yhdysvaltain avoimissa Sock voitti nelinpelissä Steve Johnsonin kanssa ensimmäisellä kierroksella ykkössijoitetun parin Maks Mirny ja Daniel Nestor. Tämä oli vasta toinen kerta kun Sock ja Johnson pelasivat yhdessä. Turnauksen kaksinpelissä hän eteni kolmannelle kierrokselle.


title: Jack Sock

text: Rio de Janeiron olympialaisissa 2016 Sock saavutti nelinpelissä pronssia Steve Johnsonin kanssa. He voittivat loppuottelussa Daniel Nestorin ja Vasek Pospisilin.


title: Varikko

text: Varikko on kaluston ja materiaalin ylläpitoon, huoltoon, varastointiin ja jakeluun keskittynyt yksikkö tai laitos. Varikot (engl. "depot") ovat yleisiä mm. armeijoiden organisaatioissa.


title: Varikko

text:
Varikoilla tehdään perusteellisempia huoltotoimenpiteitä esim. ajoneuvoille ja varusteille kuin pienemmissä korjaamoissa. Ne ovat lähes aina samalla merkittäviä logistiikkakeskuksia. Armeijoiden varikoiden erikoistehtävä on lisäksi kaluston ja varusteiden muuntaminen sotavarusteiksi, esim. naamiointivärillä maalaten tai rakennetta vahvistamalla.
Joskus sotilasvarikot voivat vastata myös hankintaketjusta sekä varusteiden hylkäämisestä, romuttamisesta ja mahdollisesta huutokauppaamisesta. Osalla varikoista suoritetaan ammusten lataamista.
Varastointi ja jakelutoiminnot kohdistuvat sekä käyttö- että kulutusmateriaaliin.


title: Varikko

text: Varikoita ovat myös bussi-, juna- ja metrovarikot, Suomessa mm. Pasilan ratapihaan liittyvä Ilmalan varikko ja Roihupellon metrovarikko Helsingissä sekä Koivurannan linja-autovarikko Konnevedellä ja Paunun ExpressBus-bussivarikko Tampereen Nekalassa.


title: Steve Johnson (tennispelaaja)

text: Steve Johnson (s. 24. joulukuuta 1989 Orange, Kalifornia) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 21 heinäkuussa 2016 ja nelinpelissä sijalla 39 toukokuussa 2016. Hän on voittanut kaksinpelissä neljä ATP-turnausta ja nelinpelissä yhden.


title: Steve Johnson (tennispelaaja)

text: Johnson debytoi Grand Slam -turnauksen pääsarjassa vuoden 2011 Yhdysvaltain avoimissa. Vuoden 2012 Yhdysvaltain avoimissa Johnson voitti nelinpelissä Jack Sockin kanssa ensimmäisellä kierroksella ykkössijoitetun parin Maks Mirny ja Daniel Nestor. Tämä oli vasta toinen kerta kun Johnson ja Sock pelasivat yhdessä. Turnauksen kaksinpelissä hän pääsi kolmannelle kierrokselle.


title: Steve Johnson (tennispelaaja)

text: Rio de Janeiron olympialaisissa 2016 Johnson saavutti nelinpelissä pronssia Jack Sockin kanssa. He voittivat loppuottelussa Daniel Nestorin ja Vasek Pospisilin.Kuusi tuntia aikaisemmin Johnson hävisi kaksinpelin puolivälierissä Andy Murraylle.


title: Steve Johnson (tennispelaaja)

text: Johnson on voittanut kaksinpelin ATP-turnauksen vuonna 2016 Nottinghamissa, vuonna 2017 Houstonissa sekä vuonna 2018 Houstonissa ja Newportissa.


title: Tahma-ailakki

text: Tahma-ailakki ("Silene viscosa", syn. "Melandrium viscosum") on Euraasiassa kasvava, valkokukkainen ja hyvin tahmeakarvainen kohokkilaji.


title: Tahma-ailakki

text: Yksivuotinen, ylitalvinen tai usein tyviruusukkein monivuotinen tahma-ailakki kasvaa 30–60 cm korkeaksi. Kasvi on vankka, runsaslehtinen ja tahmeakarvainen. Lehdet ovat kapean kolmiomaisia tai kielimäisiä ja aaltopoimuisia. Terttumainen, pysty kukinto on 15–25 cm pitkä, runsaskukkainen ja kiehkuroittainen. Kukinto on huomiota herättävän vankka ja tornimainen, ja erottuu selkeästi avonaisilta kasvupaikoiltaan. Kukan verhiö ja teriö ovat viisilehtisiä. Verhiö on ulkoverhiötön ja vain vähän suureneva. Terälehdet ovat valkoisia tai usein hieman kellertäviä ja kynnellisiä. Terälehden lavat ovat syvään kaksijakoisia ja pyöreähköliuskaisia. Kukintovarren tyvellä on tavallisesti kukattomia versoja. Suomessa tahma-ailakki kukkii heinä-elokuussa. Hedelmänä on kota. Loppukesästä tahma-ailakkeihin on usein liimaantunut runsaasti roskaa ja pieniä hyönteisiä, mikä tekee kasveista nuhruisen näköisiä.


title: Tahma-ailakki

text:
Tahma-ailakki on pääasiassa mantereinen laji, jota tavataan Keski-Euroopasta Keski-Aasiaan ja Etelä-Siperiaan. Lajin levinneisyysalue on kuitenkin varsin hajanainen. Sitä tavataan siellä täällä Itä-Saksasta ja Pohjois-Balkanilta itään. Laajempia yhtenäisiä esiintymisalueita tahma-ailakilla on Unkarin pustan alueella, Ukrainan ja Venäjän aroalueilla, Kaukasuksen alueella sekä Etelä-Siperiassa ja Keski-Aasiassa. Muusta levinneisyysalueesta selkeästi erillään lajia tavataan Itämeren rannikolla Tanskasta Keski-Ruotsiin ja Etelä-Suomeen.
Suomessa tahma-ailakki on alkuperäislaji. Sen levinneisyysalue on rajoittunut Suomenlahden rannikolle.


title: Tahma-ailakki

text: Suurimmassa osassa levinneisyysaluettaan tahma-ailakki on arojen kasvi. Suomessa, Ruotsissa ja Tanskassa tahma-ailakki on kuitenkin lähinnä ulkosaariston laji. Sitä kasvaa ulkosaariston kallionraoissa, luotojen nurmijuonteissa ja sora- ja hiekkarannoilla. Toisiaan lajia tavataan myös moreenirinteillä, kedoilla ja tienvarsilla. Suomessa laji on harvinaistunut varsinkin Ahvenanmaalla.


title: SKA-Sverdlovsk

text: SKA-Sverdlovsk () on venäläinen jääpalloseura Jekaterinburgista. Se pelaa Venäjän jääpallon mestaruussarjassa, mikä on maan toiseksi korkein sarjataso.


title: SKA-Sverdlovsk

text: SKA-Sverdlovsk on yksi Neuvostoliiton menestyneimmistä jääpalloseuroista. Seura on voittanut Neuvostoliiton mestaruuden 11 kertaa. Sen historian suurin menestyskausi ajoittuu 1950-60 luvulle. SKA:n viimeisin Neuvostoliiton mestaruus on vuodelta 1974, mutta kärkisijoista se pelasi lähes joka kausi.


title: SKA-Sverdlovsk

text:
Neuvostoliiton romahdettua kaupungin nimi muuttui Sverdlovskista Jekaterinburgiksi, ja joukkue tunnettiin muutaman kauden nimellä SKA-Zenit. Venäjän liigan aikoina seuran paras saavutus ja ainoa mitalisija on vuoden 1994 Venäjän mestaruus. Mestaruuden jälkeen seuran menestys vähitellen hiipui. 2000-luvulla seura otti nimeensä mukaan liitteen Sverdlovsk, kotikaupungin Neuvostoliiton aikaisen nimen mukaan. Perinteikkään nimen alla pelaaminen ei ole tuonut entisaikojen menestystä. SKA-Sverdlovsk on ollut Venäjän liigan heikoimpia joukkueita tällä vuosisadalla, ja se on pelannut toiseksi korkeimmalla sarjatasolla kaudesta 2009-10 lähtien.
Saavutuksia Neuvostoliiton mestaruussarjassa:
Saavutuksia Venäjän mestaruussarjassa:


title: SKA-Sverdlovsk

text: Nikolai Durakov


title: Myrkylliset homeet

text:
Myrkylliset homeet ovat homesieniä, joilla on kyky tuottaa mykotoksiineina tunnettuja myrkkyjä. Toksiinintuottajia tunnetaan muun muassa seuraavista sienisuvuista: "Alternaria", "Aspergillus", "Basidiomycetes", "Bipolaris", "Cladosporium", "Curvularia", "Epicoccus", "Fusarium", "Myxomycetes", "Penicillium", "Rhizopus", "Stachybotrys" ja "Trichoderma". Sienet tuottavat muun muassa aflatoksiinia, okratoksiineja, zearalenonia, fumonisiinia, T-2-toksiinia, HT-2-toksiinia ja deoksinivalenolia.
Homeiden tuottamia toksiineja pidetään yleisesti terveydelle vaarallisina.


title: Myrkylliset homeet

text: Toksiset homeet aiheuttavat vakavia ympäristöterveydellisiä haittoja ympäri maailman ja myrkyllisten homesienten terveysvaikutukset on tunnettu satoja vuosia. Myrkyllisten homeiden terveysvaikutusten tiedetään välittyvän sekä ympäristöaltistuksen että saastuneen ruoan välityksellä. Yleisesti homeille ja niiden toksiineille altistutaan suun kautta saastuneen ruoan välityksellä. Muita altistusreittejä ovat iho ja hengityselimet.


title: Myrkylliset homeet

text: Tiedetään, että useat homelajit kykenevät käyttämään ravintonaan tavallisia rakennusmateriaaleja. Toksiinintuottokykyiset homeet voivat lisääntyä rakennuksissa erityisesti kosteissa olosuhteissa. Suotuisissa olosuhteissa toksiset homeet voivat alkaa nopeasti tuottaa aineenvaihduntatuotteita, jotka voivat toimia esimerkiksi laajakirjoisina antibiootteina tai sytotoksiineina ihmisen soluille.


title: Myrkylliset homeet

text: Mykotoksiinit ovat useimmiten kemiallisesti vakaita. Ympäristössä, jossa on toksisia sieniä, mykotoksiinit leviävät itiöiden mukana kaikkialle. Toksiinien myrkyllisyysominaisuuksia ja stabiiliutta pidetään tuottajahomeiden selviytymiskeinona.


title: Miletoksenkoira

text: Miletoksenkoira () on kreikkalainen koirarotu. Se on kotimaassaan laajalle levinnyt, on yleisempi kaupunkialueilla ja oli vuosisatojen ajan Kreikan aristokraattien suosiossa. Sen nimi merkitsee "pieni koira Miletokselta", mikä viittannee sen muinaiseen kotikaupunkiin Miletokseen. Rotu ei ole FCI:n tunnustama, mutta Kreikan kennelliitto KOH on sen hyväksynyt virallisesti kuuluvaksi ryhmään 9 nimellä "Kokóni" (Κοκόνι).


title: Miletoksenkoira

text: Tämä rotu on pienikokoinen: sen säkäkorkeus on 23-28 cm ja se painaa 4-8 kg. Yhden senttimetrin poikkeama kumpaan tahansa suuntaan sallitaan. Sillä on riippuvat korvat, keskipitkä kuono, pitkä runko ja pitkä, kaartuva häntä. Se sekoitetaan usein pitkäkarvaiseen mäyräkoiraan tai cockerspanieli-sekoitukseen. Sen raajat ovat kuitenkin pidemmät kuin mäyräkoiralla, minkä vuoksi sen alalinja ja rintakehä nousevat paljon korkeammalle maasta. Kuono on pidempi kuin cockerspanielilla, mutta lyhempi ja pyöristyneempi kuin mäyräkoiralla.


title: Miletoksenkoira

text: Karva on pitkää, hienolaatuista ja joko suoraa tai hieman aaltoilevaa. Päässä, korvissa ja eturaajoissa se on lyhyttä, sileää ja n. 1 cm pitkää. Niskassa ja rungossa se on pidempää, kohtuullisen tasaista ja n. 4-8 cm pitkää. Hännässä ja lanteiden takaosissa se on jopa 8-14 cm pitkää. Karvapeite muodostaa töyhtön hännän alle. Tällä rodulla sallitaan kaikki värit, mutta yleisimpiä ovat black & tan, fawn ja valkoinen.


title: Miletoksenkoira

text: Miletoksenkoiralla on tasapainoinen ja lempeä luonne. Se on erittäin älykäs, sisukas, helppo kouluttaa ja omistajalleen uskollinen. Se on ystävällinen eikä sillä ole yleensä taipumusta aggressioon tai arkuuteen. Se nauttii seurasta ja vaikka se voi olla alkuun pidättyväinen vieraita kohtaan, sen luottamus on helppo voittaa omakseen. Se on kuitenkin kokoisekseen melko peloton, reviiritietoinen ja omistajaansa kohtaan suojelevainen. Sillä on äänekäs, voimakas ja kokoisekseen matala haukku, joskaan se ei hauku paljoa. Se on ketterä ja kykenee suuriin nopeuksiin. ja sen sisukkuutta arvostetaan. Se on ihanteellinen seurakoira, mutta se soveltuu myös lintujen ja muun pienriistan metsästykseen. Sillä on yhä jonkin verran työominaisuuksia jäljellä ja siitä voi saada hyvän maatilan vahtikoiran, karjapaimenen ja tehokkaan tuholaiseläinten tappajan.


title: Miletoksenkoira

text: Ennen alopekis ja miletoksenkoira luokiteltiin saman rodun eri alatyypeiksi. Lukuisat kuvat muinaisissa friiseissä, runot ja amfoorat kuvaavat tämän rodun naisten ja lasten seurakoirana. Vaikka rodun nimen alkuperänä pidetään Miletoksen kaupunkia, toisen teorian mukaan Meliteo Kinidio tarkoittaa (pientä) hunajakoiraa, ilmeisesti suloisen luonteensa vuoksi. Miletoksenkoiran uskotaan olevan bichon frisen, bolognesen, coton de tulearin, havannankoiran, löwchenin, maltankoiran ja kyproksenvillakoiran kantarotu. Lisäksi sillä epäillään olevan ainakin osittain yhteiset juuret pienen portugalinpodengon kanssa, ja se saattaa olla yhdessä alopekiksen kanssa sukua kreetankoiralle.


title: Miletoksenkoira

text: Rotu on pitkäikäinen ja voi elää jopa 17-18-vuotiaaksi. Vaikka se on suhteellisen terve, sillä esiintyy jonkin verran hammasongelmia ja iän myötä tullutta kaihia. Myös rodulle tyypillinen hyppiminen voi aiheuttaa vaurioita pitkälle selälle.


title: Miletoksenkoira

text: Fawn-värinen koira "Satchel" joka esiintyy vuoden 2005 elokuvassa "Bewitched" on miletoksenkoira.


title: Almirante Riveros (DDG 18)

text: Almirante Riveros (runkonumero DDG 18) oli Chilen laivaston Almirante-luokan hävittäjä.


title: Almirante Riveros (DDG 18)

text: Alus tilattiin Vickers Armstrongilta Barrow-in-Furnessista ja sen köli laskettiin 12. huhtikuuta 1957. Alus laskettiin vesille 12. joulukuuta 1958 ja se valmistui 31. joulukuuta 1960.


title: Almirante Riveros (DDG 18)

text: Aluksen kaksi 40 millimetrin Boforsia vaihdettiin kahteen Sea Cat -ilmatorjuntaohjusten laukaisualustaan Talcahuanossa 1964. Alus modernisoitiin Britteinsaarilla 1970-luvun alussa, jolloin torpedoputkien tilalle asennettiin Exocet MM38 -merimaaliohjukset ja samalla asennettiin kuusi 324 millimetrin sukellusveneentorjuntatorpedoiden laukaisuputkea.


title: Almirante Williams (DDG 19)

text: Almirante Williams (runkonumero DDG 19) oli Chilen laivaston Almirante-luokan hävittäjä.


title: Almirante Williams (DDG 19)

text: Alus tilattiin Vcikers Armstrongilta Barrow-in-Furnessista. Sen köli laskettiin 20. kesäkuuta 1956 ja alus laskettiin vesille 5. toukokuuta 1958. Alus valmistui 26. maaliskuuta 1960.


title: Almirante Williams (DDG 19)


title: Kaskö Idrottsklubb

text: Kaskö Idrottsklubb (lyh. Kaskö IK tai KaIK) on vuonna 1936 perustettu suomalainen jalkapalloseura Kaskisista. Sen lajivalikoimaan on aikaisemmin kuulunut muun muassa hiihto, yleisurheilu sekä naisvoimistelu, mutta nykyään seura on keskittynyt lähinnä jalkapalloon.


title: Kaskö Idrottsklubb

text: Kaskö IK pelaa tällä hetkellä Palloliiton Vaasan piirin Nelosessa. Vuosina 1994-2005 joukkue esiintyi kolmanneksi korkeimmalla sarjatasolla Kakkosessa. Pudottuaan Kolmoseen kaudeksi 2006, seura päätti luopua sarjapaikastaan ja siirtyi pelaamaan Vaasan piirin Vitoseen. Kaskö IK:n pelatessa Kakkosessa joukkueessa esiintyi useita paikkakunnan ulkopuolelta hankittuja pelaajia, mutta nykyään seuran toiminta-ajatuksena on tulla toimeen omilla kasvateillaan.


title: Kaskö Idrottsklubb

text: Vuonna 2009 Kaskö IK ja Teuvan Pallo yhdistivät edustusjoukkueidensa toiminnan ja pelasivat yhteisellä joukkueella Nelosessa. Kokeilu jäi kuitenkin lyhytaikaiseksi ja nykyään molemmilla seuroilla on taas oma edustusjoukkue.


title: Kaskö Idrottsklubb

text: Kansainvälisesti tunnetuin seuran riveissä esiintynyt pelaaja on nykyään Valko-Venäjän jalkapallomaajoukkuetta valmentava Georgi Kondratjev. Hän pelasi Kaskö IK:ssa vuodet 1994-1997, tehden neljän kauden aikana yhteensä 69 maalia. Tunnetuin seuran omista kasvateista on Mika Sankala, joka on tehnyt ansiokkaan valmennusuran Ruotsissa.


title: Luettelo Venäjän jääpallon mitalisteista

text: Venäjän jääpallomestaruudesta on pelattu kaudesta 1992-93 lähtien. Tätä ennen pelattiin Neuvostoliiton mestaruussarjaa. Eniten mestaruuksia on voittanut Arkangelin Vodnik.


title: Weltklasse Zürich

text: Weltklasse Zürich on vuosittain Zürichissä järjestettävä huipputason yleisurheilutapahtuma, joka viime vuosina on kuulunut Timanttiliigaan. Ensimmäisen kerran kilpailu järjestettiin vuonna 1928. Kilpailu järjestetään Letzigrund-stadionilla.


title: Kiristekalvo

text: Kiristekalvo on elastisesta muovista, yleensä lineaarisesta pientiheyspolyeteenistä (LLDPE) valmistettu tuotteiden kuljetuksen aikaiseen paketointiin ja niputukseen tarkoitettu pakkausmateriaali.


title: Kiristekalvo

text: Kiristekalvoa venytetään yleensä yli 100% sen alkuperäisestä pituudesta, pakattavan tuotteen ympärille kiristettäessä. Välitön pakkausteho saavutetaan kalvon pyrkiessä kutistumaan lähelle alkuperäistä pituuttaan. Kiristekalvoilla voidaan paketoida yhtä lailla pieniä laatikoita kuin suuria kuormalavojakin. Pakkaustehoon vaikuttavat käytettävän muovin paksuus ja laatu, esikiristyksen suuruus sekä pakkauskerrosten määrä.


title: Kiristekalvo

text: Kiristekalvojen paksuudet alkavat alle 0,01 millimetristä, päätyen yli 0,05 millimetriin. Nk. käsikiristekalvot ovat yleensä 0,017–0,023 mm paksuisia ja 450 mm levyisiä (nk. sidontakalvot 100 mm levyisiä) kalvoja, käsin tapahtuvaa pakkausta varten. Käsikiristekalvojen käyttöä varten on olemassa erilaisia pakkauslaitteita. Nk. konekiristyskalvojen leveydet riippuvat käytettävästä pakkauskoneesta.


title: Kiristekalvo

text: Tiivistävän ominaisuuden lisäksi kiristekalvot tarjoavat tuotteelle kohtuullisen hyvän suojan pölyä ja kosteutta vastaan. Kiristekalvot omaavat moniin muihin muoveihin nähden hyvän veto‐, isku‐, lävistys- ja murtolujuuden (venytettäessä yli 500 %). Myös kalvon sisäpinnan kyky tarttua edeltävään kerrokseen on hyvän kiristekalvon tärkeä ominaisuus. Kalvoja on saatavilla ainakin kirkkaana ja mustana.


title: Georgi Kondratjev

text: Georgi Petrovitš Kondratjev (, ) on valkovenäläinen jalkapallovalmentaja ja entinen jalkapalloilija. Hän on joulukuusta 2011 lähtien ollut Valko-Venäjän jalkapallomaajoukkueen päävalmentaja. Kondratjev valmensi myös Valko-Venäjän joukkuetta Lontoon olympialaisissa 2012.


title: Georgi Kondratjev

text: Ennen A-maajoukkuetta hän toimi vuoden 2011 EM-kisoissa kolmanneksi sijoittuneen Valko-Venäjän 21-vuotiaiden maajoukkueen päävalmentajana.


title: Georgi Kondratjev

text: Kondratjev aloitti uransa Dvina Vitebskin joukkueessa, josta siirtyi Neuvostoliiton pääsarjassa pelanneeseen Minskin Dynamoon. Dynamossa hän voitti yhden mestaruuden, sekä onnistui myös nousemaan Neuvostoliiton maajoukkueeseen. Kondratjev edusti maata vuoden 1986 MM-karsinnoissa tehden niissä kaksi maalia, mutta ei kuitenkaan tullut valituksi kisajoukkueeseen.


title: Georgi Kondratjev

text: Neuvostoliiton hajoamisen jälkeen hän siirtyi ensin Itävaltaan ja pelasi sen jälkeen muun muassa vuodet 1994–1997 Kakkosessa Kaskö IK:n joukkueessa. Neljän kauden aikana Kondratjev iski yhteensä 69 maalia.


title: Montecuccoli

text: Montecuccoli voi tarkoittaa seuraavia:


title: AC Täysosuma

text: AC Täysosuma oli 1990-luvun jälkipuoliskolla toiminut jalkapallo- ja futsalseura Hämeenlinnasta. Se sai nimensä seuran rahoittajana olleen vedonlyöntivihjeitä myyvän yrityksen mukaan.


title: AC Täysosuma

text: Seura pelasi vuonna 1999 yhden kauden jalkapallon kolmanneksi korkeimmalla sarjatasolla Kakkosessa. Valmentajana toimi entinen liigapelaaja Kari Martonen. AC Täysosuma oli mukana myös Futsal-liigassa sen ensimmäisellä kaudella 1998-1999. Joukkue jäi omassa alkulohkossaan viimeiseksi voitettuaan yhden ottelun.


title: AC Täysosuma

text: AC Täysosuma lopetti toimintansa syksyllä 1999 ja luopui sarjapaikoistaan molemmissa lajeissa. Seuran juniorit yhdistyivät kolmen muun Hämeenlinnalaisen seuran kanssa muodostaen Hämeenlinnan Jalkapalloseuran.


title: Denisovanihminen

text: Denisovanihminen on nykyihmisen kanssa samaan aikaan elänyt ja risteytynyt, jo sukupuuttoon kuollut ihmislaji. Sen jäännöksiä on löydetty siperialaisesta Denisovan luolasta.


title: Denisovanihminen

text: Denisovanihmisen löysivät vuonna 2008 venäläiset arkeologit Denisovan luolasta Altailla Etelä-Siperiassa. Luola on nimetty siinä 1700-luvulla eläneen Denis-nimisen erakon mukaan. Anatoli Derevienkon johtama ryhmä kaivoi esiin lapsen pikkusormen luun luolan sekaisesta maakerroksesta, jonka sisältämät esineet olivat noin 30 000–50 000 vuotta vanhoja. Derevienko arveli luun kuuluneen luultavimmin nykyihmiselle mutta lähetti osan siitä tarkistettavaksi Svante Pääbolle Saksaan. Luolasta löytyi myös kaksi hyvin suurikokoista poskihammasta, jotka viittasivat siihen, että denisovanihminen söi paljon kypsentämättömiä, sitkeitä kasveja. Jäänteiden löytyminen julkistettiin maaliskuussa 2010.


title: Denisovanihminen

text: Pääbon ryhmä eristi Johannes Krausen johdolla luusta mitokondrio-DNA:ta, jonka sekvenssin tyyppi oli tuntematonta ja erosi selvästi nykyihmisten ja neandertalilaisen vastaavasta. Mutaatioiden perusteella luu kuului tuntemattoman arkaaisen ihmisryhmän jäsenelle, jonka linja erkaantui nykyihmisen linjasta noin 1 000 000–800 000 vuotta sitten.


title: Denisovanihminen

text: Svante Pääbo ryhmineen julkaisi elokuussa 2012 yhden yksilön näytteen perusteella avaamansa denisovanihmisen perimän. Ulkonäöltään ainakin tutkittu yksilö oli tummaihoinen, ruskeahiuksinen ja -silmäinen ja muistutti neandertalinihmistä. Koko perimän tutkimus paljasti mitokondrio-DNA:n tutkimuksesta poiketen, että löytö olikin läheisempää sukua neandertalilaiselle kuin nykyihmiselle. Tutkijat arvioivat lopulta, että tämä uusi väestö erkaantui neandertalinihmisestä noin 470 000–380 000 vuotta sitten.


title: Denisovanihminen

text: Tutkijat antoivat löydölle nimeksi löytöpaikan mukaan ”denisovanihminen”. Myös nimi "Homo altaiensis" sai kannatusta, ja se onkin nykyään käytössä Novosibirskin museossa. Geneetikot välttivät lajinimen antamista, koska denisovanihmisen serkun neandertalinihmisenkin asema omana lajinaan on kyseenalainen. Denisovanihminen sitä paitsi pystyi risteytymään nykyihmisen kanssa.


title: Denisovanihminen

text: Denisovanihminen kehittyi luultavasti Siperiassa heidelberginihmisestä. Sen serkku neandertalinihminen kehittyi Euroopassa ja Lähi-idässä, ja etäisempi sukulainen nykyihminen Afrikassa. Tutkijat arvioivat, että denisovanihminen erkaantui neandertalinihmisestä noin 470 000–380 000 vuotta sitten.


title: Denisovanihminen

text: Denisovanihmisen mitokondrio-DNA:ta muistuttavaa DNA:ta on löydetty Espanjan Sierra de Atapuerca -vuoriston luolan 400 000 vuotta vanhoista luista. Luolaan haudattujen ihmisten esiäiti on yhteinen denisovanihmisten eikä neandertalilaisten kanssa. Tämä voi johtua siitä, että varhaisespanjalaiset ja denisovanihmiset periytyivät suoraan samoista esivanhemmista, tai siitä, että denisovanihmisten kaltaiset geenit tulivat Espanjaan idästä tulleiden ihmisten mukana.


title: Denisovanihminen

text: Nykyihmisen oletetaan lisääntyneen denisovanihmisen kanssa. Todisteena tästä pidetään HLA-B*73-alleelia joka olisi ilmestynyt nykyihmisten perimään Länsi-Aasiassa.


title: Denisovanihminen

text: Kun denisovanihmisen koko perimä oli tutkittu, havaittiin, että se oli geneettisesti hiukan läheisempi uusiguinealaisten kanssa kuin yhdenkään manner-Euroopan väestön kanssa. Tämä oli yllättävää, sillä Denisovan luolan ja Uuden-Guinean saaren etäisyys on 9000 kilometriä ja alueet ovat ilmastollisesti täysin erilaiset. Uusiguinealaisten esivanhemmista noin 3–6 prosenttia liittyy denisovanihmiseen. Denisovanihmisten vaikutus oli suuri myös muiden niin sanotun Wallacen linjan itäpuolella asuneiden väestöjen perimässä, kuten australialaisten. Myös manner-Aasian väestöissä on pieni osa denisovanihmiseltä saatuja geenejä, kun taas Lähi-idän, Euroopan ja Afrikan väestöissä vaikutusta ei ole. Tutkijat päättelivät uusiguinealaisten DNA:n osien pituuksien perusteella, että uusiguinealaisten esivanhemmat risteytyivät denisovanihmisten kanssa 59 000–44 000 vuotta sitten. Tarkkaa paikkaa ei tiedetä.


title: Denisovanihminen

text: Tutkijat ovat myös löytäneet todisteita siitä, että Tiibetin väestön poikkeuksellinen kyky toimia korkealla, ohuessa ilmassa on periytynyt denisovanihmisiltä. Korkeassa ilmanalassa elävien tiibetiläisten tietyt hemoglobiinin tuotantoa säätelevät geenit eroavat muista nykyihmisistä, mutta löytyvät denisovanihmisen perimästä.


title: Denisovanihminen

text: Uusiguinealaisten kanssa risteytyneet denisovanihmiset eivät olleet läheistä sukua Siperian denisovanihmisille. Heidän linjansa erosivat toisistaan 400 000–280 000 vuotta sitten, mikä olisi antanut kummallekin linjalle aikaa sopeutua erilaisiin ilmasto-olosuhteisiin. Muita denisovanihmisen ryhmiä ei ole toistaiseksi löydetty.


Viestijuoksun Suomen-mestaruuskilpailut 1983 käytiin Jyväskylässä 23.–24. heinäkuuta 1983.


title: Viestijuoksun Suomen-mestaruuskilpailut 1983

text: Kävelyviestit kisattiin Keravalla 17. syyskuuta.


title: Rubis-luokka (sukellusvene)

text: Rubis-luokka on Ranskan merivoimien kuuden palveluksessa olevan ydinkäyttöisen sukellusveneen muodostama alusluokka. Luokkaan piti kuulua kahdeksan alusta, mutta kaksi peruutettiin ennen rakennustöiden aloittamista.


title: Rubis-luokka (sukellusvene)

text: Ranskan merivoimien ensimmäisen ydinkäyttöisen taistelusukellusveneen hankinta vahvistettiin vuonna 1964. Sen nimeksi ilmoitettiin "Rubis" ja sen uppouman piti olla noin 4 000 tonnia. Aluksen aseistukseksi suunniteltiin neljä torpedoputkea. Tilaus kuitenkin peruutettiin jo vuonna 1968 eli samana vuonna, jolloin rakennustöiden piti alkaa.


title: Rubis-luokka (sukellusvene)

text: Rubis-luokka osoittautui periaatteessa menestykseksi, mutta se oli meluisampi kuin vastaavat Britannian ja Yhdysvaltain laivastojen alukset. Se rajoitti niiden käyttöä muita sukellusveneitä vastaan. Täten toisen hankintaryhmän alusten melutason lasku oli tärkeää. Amethyste ei ole vain hankintaryhmän aloittaneen aluksen ja samalla alaluokan nimenä, vaan se on lyhenne AMElioration Tactique, HYdrodynamique, Silence, Transmission, Écoute eli taktisen käytön ja hydrodynamiikan parannus, hiljentäminen sekä kaikuluotaimen parannus. Alusten rungon muotoa muutettiin muun muassa pidentämällä komposiittivalmisteista keulaa, mikä myöhemmin valmistettiin myös aiempiin aluksiin.


title: Rubis-luokka (sukellusvene)

text: Alusten painerunko on HLES 80 -terästä. Niihin asennettiin uusi DMUX 20 -monitoimikaikuluotain taistelunjohtoa ja valvontaa varten, kehittyneempi viestijärjestelmä sekä uudistettu taktinen tietojärjestelmä. Voimanlähde pysyi samana kuin aiemmissa aluksissa, mutta asennusta parannettiin. Alusten valmistus kuitenkin viivästyi rahoitusvaikeuksien vuoksi ja lopulta kolmas ja neljäs alaluokan aluksista peruutettiin.


title: Judon maailmanmestaruuskilpailut 1984

text: Judon maailmanmestaruuskilpailut 1984 järjestettiin Wienissä, Itävallassa 10.–11. marraskuuta 1984. Kilpailujen ohjelmassa oli seitsemän naisten painoluokkaa sekä naisten avoin luokka.


title: Margit Lindqvist

text: Margareta ”Margit” Lindqvist (28. maaliskuuta 1890 Helsinki – 2. maaliskuuta 1967) oli suomalainen ruotsin kielellä kirjoittanut kirjailija.


title: Margit Lindqvist

text: Lindqvist valmistui arkkitehdiksi Teknillisestä korkeakoulusta vuonna 1915 ja toimi arkkitehtina 22 vuotta. Hän matkusteli Etelä-Afrikassa ja Intiassa ja teki matkat siivoojana rahtilaivoilla. Myöhemmin hän oli toimittaja ja matkanjärjestäjä.


title: Kauppi (täsmennyssivu)

text: Kauppi tarkoittaa esimerkiksi seuraavia:


title: Minna Talvik-Palmgren

text: Minna Talvik-Palmgren (28. helmikuuta 1902 Pietari – 13. syyskuuta 1983 Helsinki) oli konserttilaulaja ja säveltäjä Selim Palmgrenin toinen puoliso. Hänen isänsä oli virolainen puuseppä Karl Talwik ja äitinsä suomalainen Hilma Hellén. Hän opiskeli laulua useiden opettajien johdolla, mutta tärkein näistä oli Maikki Järnefelt, Palmgrenin ensimmäinen puoliso.


title: Minna Talvik-Palmgren

text: Leskeksi jäänyt Selim Palmgren avioitui Minna Talvikin kanssa vuonna 1930. Aviopuolisot konsertoivat yhdessä: Palmgren johti orkesteria tai säesti pianistina. He asuivat Lallukan taiteilijakodissa, Minna Talvik-Palmgren eli vielä 30 vuotta miehensä kuoleman jälkeen. Hänet on haudattu miehensä rinnalle Hietaniemen hautausmaan taiteilijamäelle.


title: Elias Kuosmanen

text: Matti Elias Kuosmanen (s. 2. syyskuuta 1995 Järvenpää) on suomalainen kreikkalais-roomalaisen tyylisuunnan painija, EM-pronssimitalisti, alle 17-vuotiaiden ikäluokan maailman- ja Euroopan mestari, alle 23-vuotiaiden MM- ja EM-hopeamitalisti sekä sotilaiden maailmanmestari.


title: Elias Kuosmanen

text: Kuosmanen muutti Vantaalle pikkupoikana ja aloitti painin Rekolan Raikkaan nassikkapainissa 2001, mutta siirtyi pian Korson Vedon edustajaksi. Vuodesta 2005 hänen valmentajanaan toimi järvenpääläinen Aki Tarino. Kesällä 2011 kaikki Tarinon painitallin painijat siirtyivät edustamaan Järvenpään Voimailijoita. Kuosmanen pelasi nuorena myös aktiivisesti jalkapalloa, mutta vaikeat jalkavaivat ohjasivat hänet luopumaan siitä ja keskittymään painiin. Vuonna 2011 Kuosmanen aloitti opiskelun Vantaalla, Sotungin lukion urheilupainotteisella linjalla. Ylioppilaaksi hän kirjoitti 2016. Nykyään Elias Kuosmanen edustaa Helsingin Hakaa ja hänen henkilökohtaisena valmentajanaan toimii Sauli Heinonen. Huhtikuussa 2017 Elias Kuosmanen aloitti varusmiespalveluksen Puolustusvoimien Urheilukoulussa Kaartin Jääkärirykmentissä Helsingin Santahaminassa. Varusmiespalveluksen aikana Elias Kuosmanen saavutti pronssia sotilaiden MM-kilpailuissa ja toukokuussa 2018 hän voitti sotilaiden maailmanmestaruuden.


title: Elias Kuosmanen

text: Kuosmasen ottelutyyli oli korostetusti pystypainia jo uran alkuvaiheessa, monesta muusta nykyisestä kreikkalais-roomalaisen painisuunnan painijasta poiketen. Kreikkalais-roomalaisen painin sääntöjä on sittemmin muutettu, ja mattopainin osuus on lajissa vähentynyt entisestään.


title: Elias Kuosmanen

text: Kuosmanen voitti ensimmäisen kerran alle 17-vuotiaiden Suomen mestaruuden keväällä 2011 Vaasassa. Keväällä 2012 Kuosmanen osallistui ensimmäisen kerran alle 20-vuotiaiden ikäluokan Suomen mestaruuskilpailuihin Ilmajoella ja voitti sarjan 96 kg. Toukokuussa 2013 Kuosmanen voitti Järvenpäässä miesten SM-kultaa sarjassa 96 kg.


title: Elias Kuosmanen

text: Elokuussa 2011 Kuosmanen voitti Unkarin Stombathelyssä alle 17-vuotiaiden MM-kultaa sarjassa alle 85kg. Tämä oli kaikkien aikojen ensimmäinen suomalaisen painijan voittama maailmanmestaruus alle 17-vuotiaiden ikäluokassa.


title: Elias Kuosmanen

text: Heinäkuussa 2012 Kuosmanen voitti Euroopan mestaruuden Puolan Katowicessa alle 17-vuotiaiden ikäluokassa ja sarjassa 85 kg. Elokuussa 2012 Azerbaidzanin Bakussa Kuosmanen saavutti pronssimitalin alle 17-vuotiaiden MM-kisoissa sarjassa alle 85 kg.


title: Elias Kuosmanen

text: Vuosina 2013–2016 useat loukkaantumiset sotkivat harjoittelua ja valmistautumista arvokisoihin niin, että yhteenkään arvokisaan ei ollut mahdollisuutta osallistua täysin terveenä.


title: Elias Kuosmanen

text: Maaliskuussa 2017, ja jälleen Unkarin Stombathelyssä, Kuosmanen eteni loppuotteluun alle 23-vuotiaiden EM-kisoissa. Tällä kertaa niukan pistetappion myötä Suomeen tuotiin EM-hopeaa. Marraskuussa 2017 Puolan Bydgoszczissa alle 23-vuotiaiden MM-kisoista kotiin tuomisina oli niin ikään MM-hopea, kulta matkasi niukan finaalissa kärsityn pistetappion jälkeen Venäjälle.


title: Elias Kuosmanen

text: Toukokuussa 2018 Kuosmanen saavutti aikuisten EM-kilpailuissa Venäjän Kaspijskissa pronssia alle 97 kilon sarjassa. Pronssiottelussa hän voitti Kreikan Laokratis Kesidisin pistein 10–7 vaikka oli jo 0–6-tappiolla. Pian tämän jälkeen hän voitti Moskovassa sotilaiden maailmanmestaruuden.


title: UKK-instituutti

text: UKK-instituutti on Tampereen Kaupissa sijaitseva terveysliikunnan tutkimus- ja asiantuntijakeskus. Instituuttia ylläpitää yksityinen "Urho Kekkosen Kuntoinstituuttisäätiö", joka perustettiin 10.4.1980. UKK-instituutin rahoitus tulee sosiaali- ja terveysministeriöltä, Sosiaali- ja terveysjärjestöjen avustuskeskukselta ja julkisesti haettavista tutkimus- ja hankerahoista. Säätiön hallituksessa ovat edustettuina sosiaali- ja terveysministeriö, opetusministeriö, Tampereen kaupunki ja Tampereen yliopisto. Instituutilla on noin 60 työntekijää.


title: UKK-instituutti

text: Instituutti on nimetty tasavallan presidentti Urho Kekkosen mukaan, jonka nimestä usein käytettiin lyhennettä UKK. UKK-instituutin perustaminen oli syntymäpäivälahja Urho Kekkoselle hänen täyttäessään 80 vuotta syyskuussa 1980.


title: UKK-instituutti

text: UKK-instituutissa tutkitaan liikunnan terveysvaikutuksia ja terveysliikunnan edistämistä. 2010-luvun alussa tutkimus keskittyy kolmelle alueelle: väestön liikkumisen ja fyysisen kunnon seuranta, liikkumisen turvallisuus ja terveysliikunnan edistäminen. UKK-instituutti järjestää tutkimuksissa tuotettuun uuteen tietoon pohjautuvaa ammatillista täydennyskoulutusta liikunnan ja terveysalan ammattilaisille. Terveysviestintä on yksi UKK-instituutin keskeisistä toimintatavoista.


title: UKK-instituutti

text: UKK-instituutin tutkimus- ja kehitystyö terveysliikunnan alalla on tuottanut monia työkaluja terveysliikunnan edistämiseen. Kestävyyskunnon mittaamiseen kehitetty kahden kilometrin UKK-kävelytesti on ollut Suomessa käytössä jo 1980-luvun puolivälistä lähtien ja sittemmin se on levinnyt myös useihin Euroopan maihin.


title: UKK-instituutti

text: Terveysliikunnan suositus 18–64-vuotiaille muokattiin Liikuntapiirakan muotoon vuonna 2004. Kuva uusittiin vuonna 2009 vastaamaan liikuntasuosituksen päivitystä, jonka Yhdysvaltojen terveysministeriö hyväksyi vuonna 2008 . Liikuntapiirakka on julkaistu myös ruotsiksi ja englanniksi, ja se on levinnyt käyttöön myös useisiin ulkomaisiin hankkeisiin.


title: UKK-instituutti

text: UKK-instituutti on tunnettu myös kansainvälisesti terveysliikunnan ja terveyden edistäminen toimintaympäristössä ja se kuuluu Maailman terveysjärjestön "HEPA Europe" -terveysliikuntaverkostoon. (European network for the promotion of health-enhancing physical activity) .


title: Sérgio Conceição

text: Sérgio Conceição (s. 15. marraskuuta 1974) on portugalilainen jalkapallovalmentaja ja entinen laitahyökkääjä. Kesästä 2017 lähtien hän on toiminut FC Porton päävalmentajana.


title: Sérgio Conceição

text: Conceição tunnettiin pelaajaurallaan etenkin nopeudestaan ja voimastaan sekä hyvästä kuljetustaidoistaan ja melko tarkoista potkuistaan. Conceição aloitti uransa FC Penafielissä, mutta pelillinen läpimurto tapahtui FC Portossa, johon hän siirtyi vuonna 1996. Kahden Portugalin mestaruuteen päättyneen kauden jälkeen hän siirtyi Italiaan, jossa edusti SS Laziota, Parmaa ja Internazionalea. Hän oli avainroolissa Lazion menestysvuosina 2000-luvun taitteessa, kun joukkue voitti Cup-voittajien Cupin ja Italian mestaruuden. Kaikkiaan Conceição pelasi Italiassa kuusi vuotta, kunnes palasi lyhyeksi aikaa Portoon. Hän pelasi vielä uransa viimeisinä vuosina Belgiassa, Kuwaitissa ja Kreikassa. Pitkä pelaajaura päättyi PAOK FC:ssä vuonna 2010.


title: Sérgio Conceição

text: Maajoukkuetasolla Conceição edusti Portugalia 56 A-maaottelussa ja teki niissä 12 maalia. Hän oli mukana MM-kisoissa 2002 ja EM-kisoissa 2000.Lopetettuaan pelaajauransa Conceição työskenteli PAOK:n organisaatiossa teknisenä johtajana. Kaudeksi 2010/11 hän siirtyi Standard de Liègen apuvalmentajaksi. Päävalmentajadebyyttinsä hän teki tammikuussa 2012 SC Olhanensen peräsimessä. Hän valmensi seuraa vuoden verran, kunnes sai potkut tehtävistään.


title: Sérgio Conceição

text: Huhtikuussa 2013 Conceiçãosta tuli Académica de Coimbran päävalmentaja. Pesti jäi lyhyeksi, kun hän jätti seuran jo kauden jälkeen.


title: Sérgio Conceição

text: Kaudeksi 2014/15 Conceição siirtyi SC Bragan peräsimeen. Hän johdatti Bragan Portugalin cupin loppuotteluun, jossa joukkue joutui taipumaan rangaistuspotkukilpailun jälkeen Sportingille. Liigakausi päättyi myös mukavasti neljänteen sijaan. Hyvistä tuloksista huolimatta seurajohto erotti Conceiçãon kesällä 2015.


title: Sérgio Conceição

text: Syyskuussa 2015 Conceição jatkoi uraansa Vitória SC:n päävalmentajana. Seura sijoittui hänen johdollaan Portugalin liigassa sijalle 10 ja voitti mm. FC Porton ensimmäistä kertaa 14 vuoteen. Kauden jälkeen seura ja Conceição purkivat sopimuksen.


title: Sérgio Conceição

text: Joulukuussa 2016 Conceiçãosta tuli Ranskan Ligue 1:n FC Nantes'n päävalmentaja. Portugalilaisen johdolla Nantes paransi peliesityksiään ja hävisi vain seitsemän liigaottelua. Syyskaudella putoamista vastaan taistellut Nantes nousi Conceiçãon johdolla liigassa sijalle 7. Sijoitus oli Nantes'n paras pääsarjassa 13 vuoteen. Toukokuun lopussa Nantes'n puheenjohtaja Waldemar Kita kertoi medialle, ettei halua päästää Conceiçãoa seurasta FC Porton päävalmentajaksi. Kesäkuun alussa Kita joutui kuitenkin ilmoittamaan, että portugalilainen jättää Nantes'n kesken sopimuskautensa. 8. kesäkuuta FC Porto vahvisti, että Sérgio Conceiçãosta tulee seuran päävalmentaja kaksivuotisella sopimuksella.


title: Sérgio Conceição

text: Kaudella 2017/18 Conceição luotsasi Porton Liga Sagresin mestaruuteen ja palautti seuran mestariksi viiden vuoden tauon jälkeen. Mestarien liigassa Conceição luotsasi Porton lohkokakkoseksi, mutta tie katkesi jo ensimmäisellä pudotuspelikierroksella 0-5 kotitappioon Liverpoolille.


title: Jimmy Westerlund

text: Jimmy Westerlund (s. Lapväärtti) on suomalainen musiikkituottaja, lauluntekijä ja kitaristi.


title: Jimmy Westerlund

text: Westerlund on tuottanut kaikki Sturm und Drangin albumit sekä useiden muidenkin artistien kappaleita. Vuonna 2010 Westerlundin kappale ”Game on” julkaistiin FIFA:n "Listen Up! The Official 2010 FIFA World Cup Album" -kokoelmalla. Westerlund toimii myös suomalaisen One Desire -yhtyeen tuottajana sekä kitaristina.


title: Kampasauramo

text: Kampasauramo ("Chamaemelum mixtum") on kampasauramoiden sukuun kuuluva mykerökukkaiskasvi, jota esiintyy eteläisessä Euroopassa.


title: Kampasauramo

text: Kampasauramo on yksivuotinen ruoho, joka näyttää peltosauramolta, mutta sen varsi haaroo jyrkän siirotavasti. Sen lehdet ovat yksi tai kaksi kertaa kampamaisesti pariliuskaisia. Kielikukissa torvi on litteä ja kaksipalteinen, kielen tyvi keltainen. Pähkylät ovat litteämpiä ja vähempiharjuisia kuin peltosauramolla.


title: Georg Fredrik Tigerstedt

text: Georg Fredrik Tigerstedt (17. kesäkuuta 1729 Joroinen – 29. joulukuuta 1790 Rantasalmi) oli Ruotsin armeijan everstiluutnantti ja suomalainen tilanomistaja, joka ryhtyi venäläisten vakoilijaksi ja joutui mestatuksi.


title: Georg Fredrik Tigerstedt

text: Tigerstedtin vanhemmat olivat Savon ja Savonlinnan läänin jalkaväkirykmentin Pieksämäen komppanian kapteeni Isak Tigerstedt (1686–1742) ja Lovisa von Brandenburg.


title: Georg Fredrik Tigerstedt

text: Tigerstedt liittyi jo nuorena Savon jalkaväkirykmenttiin ja erosi sieltä everstiluutnantin arvoisena 1783. Tigerstedt omisti Joroisilla Räisälänrannan ja Torstilan kartanot sekä Rantasalmella Pyyvilän kartanon. Kun Ruotsin ja Venäjän välille puhkesi ja venäläiset aloittivat hyökkäyksen Savossa 1789, Tigerstedt ryhtyi yhteistyöhön heidän kanssaan suorittaen vakoilua ja hankkien muonavaroja. Venäläisten lähdettyä perääntymään Tigerstedt joutui lähtemään heidän mukaansa. Hän taisteli Parkumäen taistelun aikana 21. heinäkuuta 1789 venäläisten riveissä, mutta jäi taistelun jälkeen rakuunan vangiksi Qvistilän maatilalla, missä hän oli kätkeytyneenä sianpahnoihin, mutta hänen kannuksensa näkyi rakuunalle.


title: Georg Fredrik Tigerstedt

text: Venäläisten jättämistä papereista selvisi myös Tigerstedtin aikaisempi yhteistyö venäläisten kanssa. Tigerstedtin toiminnan motiivit olivat taloudellisia, sillä hän oli sopinut venäläisten kanssa saavansa voitokkaan sodan jälkeen koko Rantasalmen pitäjän itselleen palkkioksi palveluksistaan.


title: Georg Fredrik Tigerstedt

text: Tigerstedt vietiin Vaasaan, jossa Vaasan hovioikeus tuomitsi hänet maanpetoksesta kuolemaan. Hänet mestattiin joulukuussa 1790 Rantasalmella. Kuningas armahti Tigerstedtiä sen verran, että pyöveli ei katkaissut hänen oikeaa kättään; myös Tigerstedtin omaisuus palautettiin hänen leskelleen.


title: Georg Fredrik Tigerstedt

text: Tigerstedt oli naimisissa kaksi kertaa


title: Siromaruna

text: Siromaruna ("Artemisia scoparia") on marunoihin kuuluva mykerökukkaiskasvi, jota esiintyy Euroopassa ja Länsi-Aasiassa.


title: Siromaruna

text: Siromaruna on kuten ketomarunan ("Artemisia campestris") "campestris"-alalaji, mutta kaksivuotinen, sillä on yksi hennompi varsi vielä kapeammat lehtiliuskat ja kukkiessa selvästi nuokkuvat mykeröt.


title: Mary Wrede

text: Mary Helena Wrede (16. tammikuuta 1892 Viipuri – 10. elokuuta 1985 Helsinki) oli suomalainen ruotsin kielellä kirjoittanut kirjailija.


title: Mary Wrede

text: Wrede kävi 1901–1906 yksityisen ruotsalaisen tyttökoulun. Hän asui sittemmin Arrajoen kartanossa Nastolassa jonka hänen isänsä oli hankkinut 1911. Isän kuoltua 1927 kartanoa hoiti vapaaherra Otto Wrede. Tämän kuoltua 1936 tila siirtyi Mary Wredelle ja hänen veljelleen Sten Goddert Wredelle. Kartano jaettiin suvun jäsenten kesken 1949 ja vuonna 1963 Wredet luopuivat kartanosta. Kartanossa asuessan Mary Wrede harrasti erityisesti kukkienhoitoa.


title: Mary Wrede

text: Mary Wrede kirjoitti kolme romaania ja kuvitti Sigrid Wreden kirjoittaman lastenkirjan "Lilla Pers julafton: sagospel" (Schildt 1916).


title: Vesilinssit

text: Vesilinssit ("Wolffia") on limaskakasvisuku. Suvussa on, laskutavasta riippuen, 9–11 lajia. Siihen kuuluvat maailman pienimmät kukkivat kasvit. Ne ovat soikeita juurettomia vesikasveja, jotka kelluvat veden pinnalla. Kasvi lisääntyy yleensä suvuttomasti jakautumalla, mutta toisinaan sen kyljessä olevaan kukkaonteloon puhkeaa yksi ainoa kukka.


title: Kemiön vapaaherrakunta

text: Kemiön vapaaherrakunta oli valtakunnankansleri Axel Oxenstiernan Kemiöstä saama lahjoitusmaa, joka käsitti noin 119 manttaalia. Siihen liitettiin vuonna 1619 Nousiaisten Nyynäisten vapaaherrakunta ja vuonna 1627 vielä 11 kemiöläistä tilaa. Se oli siinä vaiheessa 300 manttaalin suuruinen. Se peruutettiin 1680. Laajimmillaan sen suurus oli 348 manttaalia. Se oli Suomen läänityksistä Kajaanin vaapaherrakunnan ohella tuottoisin


title: Robert Emil Westerlund

text: Robert Emil Westerlund (15. tammikuuta 1859 Oulu – 5. kesäkuuta 1922 Helsinki) oli oululainen apteekkari, musiikkikauppias ja musiikkikustantaja.


title: Robert Emil Westerlund

text: Robert Emil Westerlund oli apteekkari Emil Westerlundin kahdeksanlapsisen perheen ainoa poika. Suku oli muuttanut Ruotsin Smålannista Suomeen vuonna 1806. Hän hoiti Oulussa isänsä apteekkia ("Oulun Vanha Apteekki") tämän kuolemaan asti 1896, jolloin 37-vuotiaana muutti vaimonsa ja kolmen poikansa Helsinkiin ja lähti todelliseen kutsumukseensa musiikkialalle.


title: Robert Emil Westerlund

text: Robert toimi aiemmin Oulussa sekakuoronjohtajana ja isänsä kanssa he olivat Oulun musiikki- ja teatterialan vaikuttajia: he järjestivät konsertteja ja vaikuttivat teatterirahaston perustamiseen.


title: Robert Emil Westerlund

text: Westerlund hankki maisterin paperit kasvitieteen alalta vuonna 1882. Vuonna 1883 hän sai farmaseutin nimikkeen ja viimein proviisorin arvon 1887. Hän avioitui vuonna 1884, Helena Emilia Pentzin (1860–1910) kanssa, jonka suku oli varakkaita Oulun tervaporvareita.


title: Robert Emil Westerlund

text: Helsingissä Westerlund osti vuonna 1896 Richard Faltinin pianomakasiinin (perustettu 1884), jonka asiainhoitajana oli toiminut jo Oulussa. Konrad Fazerin kanssa he ostivat myös Anna Melanin nuotti- ja instrumenttikaupan (Aleksanterinkatu 11). Vuonna 1904 Fazerin ja Westerlundin tiet erosivat ja hän perusti Oy R.E. Westerlund AB:n. Pian hän hankki useamman musiikkikustannustalon, ja sai laajat oikeudet klassisen musiikin nuottituotantoon, muun muassa kaikki Sibeliuksen kustannusoikeudet. Westerlundin musiikkiliikkeen sivuliikkeitä syntyi Suomen suurimpiin kaupunkeihin.


title: Robert Emil Westerlund

text: Westerlundin kaupunkiasunto Helsingissä sijaitsi Helenankadun ja Pohjoisesplanadin kulmassa Kauppatorin laidalla. Intohimoisena botanistina hän kuului Helsingin Kaupungin puutarhalautakuntaan.


title: Robert Emil Westerlund

text: R.E. Westerlund rakennutti kesäasunnokseen Hvittorpin huvilan, Villa Hvittorpin vuonna 1904. Tarkoituksena oli mahdollistaa molemmat Westerlundin pääharrasteet: musisointi ja puutarhanhoito. Ajatus resonoi myös vuosisadan vaihteen "erämaa-ateljee"-taiteilijaideaalin kanssa. Tyyliltään villa edusti brittiläis-kansallisromanttista tyyliä. Talon suunnittelivat Herman Gesellius, Armas Lindgren ja Eliel Saarinen.


title: Robert Emil Westerlund

text: Hvittorpissa hän kestitsi ystäviään maan musiikkipiireistä kuten Sibeliusta, Kajanusta, Selim Palmgrenia ja Aino Achtéta. Musiikkialalla hänet tunnettiin suomenruotsalaisella lempinimellä "Pelle". Hvittorpin musiikkitilojen ratkaisut perustuvat Westerlundin toiveisiin. Hän kokeili villan alueella eksoottisten kasvilajien kasvatusta Suomen oloissa. Westerlund oli myös keräilijä: Hvittorpissa tällä oli simpukkakokoelma, sekä itäaasialaisten posliiniesineiden ja lasiesineiden kokoelma. Keräilyesineet tekivät Hvittorpin kalustuksesta kirjavan.


title: Robert Emil Westerlund

text: Hän myi Villa Hvittorpin Alexander Napoleon Brennerille 4. elokuuta vuonna 1914 talousvaikeuksien takia; suurelliset rakennustyöt maksoivat ja yritystoiminta kärsi maailmansodan suhdanteista. Westerlundin poika Gustaf Leonard Westerlund (1886-1928) omisti Hvittorpin myöhemmin vuosina 1918–1921.


title: Robert Emil Westerlund

text: Westerlundin jälkeläiset vaikuttivat tämän oman yrityksen johdossa sen Fazerille siirtymiseen saakka vuonna 1971. Robert Westerlundin jälkeläisiä oli myös tämän vaimon suvun vaikutuksesta Suomen Gummitehtaassa, josta myöhemmin tuli Nokia. Nokian johtoportaassa Westerlundeja oli vielä 1970-luvulla.


title: Robert Emil Westerlund

text: Vitträskin villat : huvilakulttuuria ja taiteilijaelämää 1900-luvun alussa. Päivi Hovi-Wasastjerna, 2005.


title: Robert Emil Westerlund

text: Hvittorp : arkkitehtuuria ja kulttuurihistoriaa. Päivi Hovi-Wasastjerna, 2005


title: Robert Emil Westerlund

text: Helsingin Yliopiston ylioppilasmatrikkeli 1853–1899


title: FS Rubis (S601)

text: Rubis (runkonumero 601) on Ranskan laivaston Rubis-luokan ydinsukellusvene.


title: FS Rubis (S601)

text: Alus tilattiin DCNS:ltä. Sen köli laskettiin 11. joulukuuta 1976 ja alus laskettiin vesille 7. heinäkuuta 1979. Alus valmistui 23. helmikuuta 1983.


title: FS Rubis (S601)

text: Alus on palveluksessa 2013.


title: Väinö Merivirta

text: Väinö Johannes Merivirta (sukunimi aik. "Sjöström"; 16. heinäkuuta 1892 Pori – 20. marraskuuta 1937 Helsinki) oli suomalainen asianajaja, kansanedustaja ja kirjailija.


title: Väinö Merivirta

text: Merivirran vanhemmat olivat konetehtaan työmies Johannes Sjöström ja Edla Sofia Sundberg. Hän pääsi ylioppilaaksi 1911 ja valmistui filosofian kandidaatiksi ja maisteriksi 1917. Mervirta suoritti ylemmän oikeustutkinnon ja ylemmän hallintotutkinnon 1921. Hän sai varatuomarin arvon 1926.


title: Väinö Merivirta

text: Merivirta omisti Turussa toimineen Merivirran asianajotoimiston 1921–1934. Hän oli Turun kaupungin köyhäin asianajaja 1929–1934 ja Helsingin kaupungin asiamies 1934–1937. Merivirta toimi lisäksi Turun työväenopiston valtio-oikeuden opintopiirin ohjaajana 1928–1934.


title: Väinö Merivirta

text: Merivirta oli Kansallisen edistyspuolueen kansanedustajana 1935–1936 edustaen Turun läänin eteläistä vaalipiiriä. Hän tuli eduskuntaan edustajantoimesta vapautuksen saaneen Toivo Tyrnin tilalle. Merivirta oli myös Turun kaupunginvaltuuston jäsenenä ja hän toimi Turun työväenopiston johtokunnan puheenjohtajana.


title: Väinö Merivirta

text: Väinö Merivirta oli naimisissa vuodesta 1924 Linda Elise Österlundin kanssa.


title: Etapit 12–21 Espanjan ympäriajossa 2012

text:
Espanjan ympäriajon 2012 etappien 12–21 tulokset:
Lähde:lavuelta.com


title: FS Saphir (S602)

text: Saphir (runkonumero 602) on Ranskan laivaston Rubis-luokan ydinsukellusvene.


title: FS Saphir (S602)

text: Alus tilattiin DCNS:ltä. Sen köli laskettiin 1. syyskuuta 1979 ja alus laskettiin vesille 1. syyskuuta 1981. Alus valmistui 6. heinäkuuta 1984.


title: FS Saphir (S602)

text: Alus on palveluksessa 2013.


title: FS Casabianca (S603)

text: Casabianca (runkonumero S603) on Ranskan laivaston Rubis-luokan ydinsukellusvene.


title: FS Casabianca (S603)

text: Alus tilattiin DCNS:ltä. Sen köli laskettiin 19. syyskuuta 1981 ja alus laskettiin vesille 22. joulukuuta 1984. Alus valmistui 21. huhtikuuta 1987.


title: FS Casabianca (S603)

text: Alus on palveluksessa 2013.


title: Pekka Pitkänen (kommunisti)

text: Pekka Pitkänen (1886 – 16. syyskuuta 1921 Kuopio) oli suomalainen Kuopiossa asunut sementtityömies, jonka SKP surmautti kostoksi siitä, että hän oli toiminut Etsivän Keskuspoliisin tiedonantajana.


title: Pekka Pitkänen (kommunisti)

text: Kommunistien toiminnassa mukana olleella Pitkäsellä oli alkoholiongelma, ja tätä hyväksikäyttäen Etsivä Keskuspoliisi onnistui värväämään hänet. Pitkänen ehti toimia EK:n tiedottajana yhdeksän kuukauden ajan, ja hänen avullaan pidätettiin useita kuopiolaisia kommunisteja. Pitkänen kuului "Savon Kansa" -lehteä julkaisseen yhtiön johtokuntaan, ja hän hoiti yhteyksiä SKP:n johtoon Pietarissa. Kuopiota kutsuttiin 1920-luvun alussa ”Suomen Moskovaksi”, ja paikalliset kommunistit kokoontuivat muun muassa Minna Canthin kadun varrella sijainneessa kahvila Punikissa. Pitkänen oli sekaantunut Suomussalmen etappijuttuun. Juttua hovioikeudessa käsiteltäessä oli käynyt ilmi että hän oli antanut Kuopiossa kahvila Punikissa ohjeita henkilöille jotka halusivat päästä salateitse Venäjälle. Pitkäsen tunnustusten vuoksi kommunistilehdissä oli häntä syytetty sitten provokaattoriksi ja kätyriksi.


title: Pekka Pitkänen (kommunisti)

text: Pitkänen paljastui kun Arvo "Poika" Tuominen ja Niilo Wälläri lähetettiin Kuopioon tutkimaan miten tietoja oli päässyt vuotamaan. Pitkänen päätettiin surmata, ja teon tekijöiksi valittiin Savon Kansa-lehden toimittaja Hugo M. Ahokanta ja Tuusniemeltä kotoisin ollut Emil Räsänen. Pitkänen ammuttiin yöllä 16. syyskuuta Kuopion lähellä sijaitsevalla metsäisellä Taivaanpankolla. Ruumis kätkettiin sammalikkoon, mutta se löytyi jo parin päivän päästä, kun omaiset alkoivat etsiä Pitkästä.


title: Pekka Pitkänen (kommunisti)

text: Emil Räsänen pakeni heti murhan jälkeen rajan yli Pietariin, jossa häntä esiteltiin ”Taivaanpankon sankarina”. Ahokanta pidätettiin Kuopiossa, mutta hänet vapautettiin lopulta todisteiden puutteen takia, ja murha jäi lopulta selvittämättä. Tapauksesta jäi kiertämään sanonta "Katso, ettet joudu Taivaanpankolle".


title: Pekka Pitkänen (kommunisti)

text: Vastaavanlaisia SKP:n kostomurhia olivat verhoilija Kustaa Hakkaraisen murha Espoon saaristossa lokakuussa 1926 ja Pauli Kukkosen murha Oulujoen pitäjässä loppukesällä 1932. Lisäksi Heikki Haukkalan surmaa tammikuussa 1927 Keuruulla ja Toivo Einari Peltosen surmaa juhannuksena 1933 Tuusulassa on epäilty tällaisiksi kostomurhiksi.


title: József Tóth

text: József Tóth (s. 2. joulukuuta 1951 Mosonmagyaróvár, Unkari) on entinen unkarilainen jalkapalloilija.


title: József Tóth

text: Tóth pelasi Unkarin jalkapallomaajoukkueessa vuosina 1974–1983 yhteensä 56 ottelua. Hän edusti Unkaria vuosien 1978 ja 1982 maailmanmestaruuskilpailuissa. Ainoan maajoukkuemaalinsa Tóth teki vuoden 1982 MM-kisoissa Unkarin voittaessa alkulohkon ottelussa El Salvadorin.


title: József Tóth

text: Suomessa József Tóth pelasi vuodet 1987–1997 Närpes Kraftissa. Hän esiintyi Ykkösessä vielä 45-vuotiaana, pelaten kauden aikana 13 ottelua. Peliuransa jälkeen Tóth on toiminut Kraftissa pitkään juniorivalmennuksen parissa.


title: Hugo M. Ahokanta

text: Hugo Mauritz Ahokanta (vuoteen 1906 "Blomqvist"; 10. toukokuuta 1894 Lappee – 2. lokakuuta 1981 Helsinki) oli suomalainen toimittaja ja kirjailija, joka käytti kirjailijanimeä Mauri Vasama.


title: Hugo M. Ahokanta

text: Ahokanta toimi vuodesta 1920 "Savon Kansa" -lehden toimittajana. Syksyllä 1921 hän surmasi yhdessä Emil Räsäsen kanssa Suomen Kommunistisen Puolueen (SKP) toimeksiannosta kuopiolaisen työmiehen Pekka Pitkäsen, joka oli toiminut Etsivän Keskuspoliisin tiedonantajana. Ahokanta pidätettiin teon jälkeen, mutta hänet vapautettiin murhasyytteestä todisteiden puutteessa.


title: Hugo M. Ahokanta

text: Myöhemmin Ahokanta toimi joulukuussa 1929 perustetun Suomen työväen vasemmistoryhmän keskustoimikunnan sihteerinä. Hän oli aiemmin syksyllä eronnut "Työväenjärjestöjen Tiedonantajan" toimituksesta vastalauseena lehden ottamalle linjalle.


title: Hugo M. Ahokanta

text: Sotien jälkeen Ahokanta toimi Sosialistisessa Yhtenäisyyspuolueessa (SYP) ja kuului 1950-luvun alussa sen puoluetoimikuntaan.


title: Hugo M. Ahokanta

text: Nimellä "Mauri Vasama":


title: Paavo Mikkeli

text: Paavo Mikkeli (synt. Michelsson, 20. lokakuuta 1907 – 6. huhtikuuta 1952 Helsinki) oli suomalainen pika- ja keskimatkojen juoksija. Mikkeli voitti 800 metrin juoksun Suomen mestaruuden kolmena peräkkäisenä vuotena 1931–1933. Vuonna 1933 hän sijoittui Kalevan kisojen 1500 metrillä Paavo Nurmen jälkeen hopealle. 800 metrillä hän saavutti lisäksi SM-hopeaa vuonna 1935 ja pronssia vuonna 1934.


title: Paavo Mikkeli

text: Mikkeli juoksi 1. heinäkuuta 1933 Norjan Oslossa 1.53,3. 400 metrillä Mikkelin ennätys oli Helsingissä vuonna 1933 juostu 50,6 ja 800 metrillä aikansa Suomen ennätys 1.53,3.


title: Paavo Mikkeli

text: Seuratasolla Mikkeli edusti HIFK:ta. Hänellä oli maaotteluedustuksia 400 ja 800 metrillä.


title: Leo Palander

text: Aarne Leo Palander, kirjailijanimi Aarne Suokas (s. 26. toukokuuta 1894 Savonlinna) oli suomalainen näytelmäkirjailija.


title: Leo Palander

text: Nimellä "Aarne Suokas":


title: ŠHK 37 Piešťany

text: ŠHK 37 Piešťany on slovakialainen jääkiekkojoukkue Piešťanyn kaupungista. Joukkue on perustettu vuonna 1937 ja suurimman osan kausistaan se on pelannut Slovakian toiseksi korkeimmalla sarjatasolla. Kaudeksi 2012–2013 joukkue sai kuitenkin paikan maan pääsarjasta Extraligasta, HC Slovan Bratislavan siirryttyä Venäjän KHL-liigaan.


title: Gibraltarin juutalaiset

text: Gibraltarin juutalaiset ovat Yhdistyneeseen kuningaskuntaan kuuluvalla Gibraltarilla asuvia juutalaisia. Heitä on nykyisin noin 600, eli 2 % alueen väestöstä.


title: Gibraltarin juutalaiset

text: Juutalaisia on ollut Gibraltarilla ainakin jo vuodesta 1356 lähtien. Tuolta ajalta säilynyt lähde mainitsee juutalaisten pyytäneen apua merirosvojen vangeiksi ottamille juutalaisille. Kun juutalaiset karkotettiin Espanjasta vuonna 1492, monet heistä pakenivat Marokkoon Gibraltarin kautta. Vuonna 1713 Espanja allekirjoitti Utrechtin sopimuksen, jolla Gibraltar annettiin briteille. Sopimus kielsi "maureja" ja juutalaisia asettumasta alueelle, mutta vuonna 1729 britit kuitenkin solmivat sopimuksen Marokon sulttaanin kanssa, jolla juutalaisten kauppiaiden sallittiin asettua Gibraltarille. Nykyisin monella alueen juutalaisella onkin marokkolaiset juuret.


title: Gibraltarin juutalaiset

text: Vuonna 1805 juutalaisten määrä oli jo kasvanut siten, että he muodostivat noin puolet Gibraltarin väestöstä. Vuonna 1843 alettiin julkaista ladinon kielistä "Cronica Israelitica" lehteä. Juutalaisten määrä oli suurimmillaan vuonna 1878, jolloin heitä oli 1 533. Heidän määränsä väheni kuitenkin 1900-luvulle tultaessa ja toisen maailmansodan aikana monet evakuoiduista eivät koskaan palanneet takaisin.


title: Gibraltarin juutalaiset

text: Monet tyypilliset Marokon juutalaisten perinteet ovat yhä elossa Gibraltarilla. Paikalliset juutalaiset viettävät muun muassa "Henna" juhlia, jotka pidetään häitä edeltävänä yönä. Myös monet synagogissa lauletut laulut ovat alkuperältään marokkolaisia. Alueella on mahdollista saada myös juutalaista koulutusta.


title: Iberis gibraltarica

text: Iberis gibraltarica on saippojen sukuun ja ristikukkaiskasvien "Brassicaceae" heimoon kuuluva monivuotinen kasvi.


title: Iberis gibraltarica

text: "Iberis gibraltarica" on matala, ikivihreä kasvi. Sen lehdet ovat mehevät, vihreät, soikeat tai lusikanmuotoiset, ja niiden kärki on hammaslaitainen. Lehtiä peittää hieno karvapeite. Kukinto on näyttävä, vaaleanpunainen, hennon violetti tai valkoinen. Neljä terälehteä muodostaa ristin, mutta kaksi sisempää terälehteä on selvästi isompia kuin kaksi alempaa terälehteä. Kukinnon uloimmat kukat aukeavat ensin, ja niillä on pitempi kanta.


title: Iberis gibraltarica

text: "Iberis gibraltarica" kasvaa luonnonvaraisena Gibraltarissa. Se viihtyy kallion pohjoisreunan kivenkoloissa. Kasvia viljellään myös koristekasvina, esimerkiksi kivikkopuutarhoissa, kukkapenkeissä, ruukuissa ja kivimuurien päällä. Sille sopii maaperä, jossa ei ole liikaa ravinteita. Hyvä salaojitus on tärkeä.


title: Iberis gibraltarica

text:
"Iberis gibraltarica" -seppele on ollut kuvattuna 50 pencen kolikossa, joita lyötiin erityisesti käytettäviksi Gibraltarilla.
Se on myös Upper Rockin luonnonsuojelualueen symboli.


title: Gibraltarin museo

text: Gibraltarin museo () on Gibraltarilla toimiva kansallismuseo, jossa esitellään alueen historiaa, luonnonhistoriaa ja kulttuuria.


title: Gibraltarin museo

text: Gibraltarin museon perusti alueen silloinen kuvernööri kenraali Sir Alexander Godle 27. heinäkuuta vuonna 1930. Museotalo muodostettiin kahdesta ennen upseereja majoittaneesta talosta. Paikka valittiin, koska sen alapuolella sijaitsi hyvin säilynyt maurilainen kylpylä. Ongelmaksi muodostui aluksi näyttelyiden kokoaminen ja näyttelyiden esineitä lainattiin esimerkiksi British Museumilta. Myöhemmin museon vetonauloiksi kohosivat maurilainen kylpylä, Gibraltarin pienoismalli ja egyptiläinen muumio. Museo suljettiin toisen maailmansodan ajaksi ja se avasi ovensa uudelleen vuonna 1945. Vuonna 1966 virkaansa astunut museon kuraattori Joaquin Bensusan uudisti näyttelyitä enemmän Gibraltaria koskevaksi. Näyttelyissä alettiin tuoda esille myös paikallista luontoa. Nykyisin museota johtaa professori Clive Finlayson.


title: Gibraltarin museo

text: Gibraltarin museon toiminnan yhteydessä tehdään myös tieteellistä tutkimusta. Tutkimuksen pääkohteita ovat olleet muun muassa neoliittiset ihmis- ja eläinpopulaatiot, foinikialainen ja karthagolainen arkeologia, keskiaikainen arkeologia ja vedenalainen tutkimus.


title: Jens Westin

text: Jens Thomas Erik Westin (s. 29. kesäkuuta 1989 Kramfors, Ruotsi) on ruotsalainen jääkiekkopuolustaja, joka pelaa SHL-joukkue Färjestad BK:ssa.


title: Jens Westin

text: Westinin kasvattajaseura on Kramfors-Alliansen, jossa hän pelasi ensimmäiset miesten pelinsä jo 15-vuotiaana Ruotsin II-divisioonassa kaudella 2004–2005. Kaudeksi 2005–2006 joukkue nousi I-divisioonaan. Kaudeksi 2006–2007 Westin siirtyi MODO Hockeyn J20-junioreihin, mutta hän vahvisti ensimmäisellä kaudellaan myös seurann J18-junioreita. Kaudella 2007–2008 Westin nousi MODOn Elitserien-joukkueeseen, jossa tulokaskausi toi 33 runkosarja- ja viidessä playoff-ottelussa tehot 2+1=3. Hän pelasi myös kaksi ottelua Euroopan seurajoukkueiden mestaruusturnauksessa. Westin pelasi kauden aikana myös yhden ottelun lainalla I-divisioonajoukkue AIK Härnösandissa.


title: Jens Westin

text: Kausista 2008–2009 ja 2009–2010 Westin pelasi osan sekä HockeyAllsvenskanissa että MODOn J20-junioreissa. Noista ensimmäisellä kaudella hän pelasi kaksi ottelua lainalla IF Björklövenissä ja jälkimmäisen kauden Westin pelasi loppuun IF Sundsvall Hockeyssa. Kaikkiaan hän pelasi MODO:n Elitserien-joukkueessa viisi kautta.


title: Jens Westin

text: Kauden 2012–2013 Westin aloitti syyskuun loppuun asti kestävällä lainasopimuksella SM-liigajoukkue Espoo Bluesissa, jonne hän liittyi Riian harjoitusturnauksen aikana paikkaamaan loukkaantumisia. Westinin lainasopimusta jatkettiin sittemmin marraskuiseen Karjala-turnaukseen asti kestävään maaottelutaukoon saakka, jonka jälkeen hän teki loppukauden kattavan jatkosopimuksen Bluesin kanssa.


title: Jens Westin

text: Westin palasi kaudeksi 2013–2014 kotimaahansa ja siirtyi vuoden mittaisella sopimuksella Elitserienistä Allsvenskaniin pudonneen Timrå IK:n riveihin. Hän voitti joukkueen sisäisen tehotilaston lukemalla +13. Maaliskuussa 2014 Westin teki Timrån kanssa vuoden mittaisen jatkosopimuksen. Vuotta myöhemmin, huhtikuussa 2015 hänen sopimustaan joukkueen kanssa jatkettiin kahdella vuodella.


title: Jens Westin

text: Kaudeksi 2017–2018 Westin siirtyi 1+1-vuotisella sopimuksella Färjestad BK:n SHL-joukkueeseen.


title: Jens Westin

text: Westin on pelannut yhteensä 13 nuorten maaottelua.


title: Jens Westin

text: Westinin pikkuveli John pelasi kaudella 2017–2018 hyökkääjänä Timrå IK:n Allsvenskan-joukkueessa.


title: Aytekin Mindan

text: Aytekin Mindan (s. 31. elokuuta 1981) on turkkilainen uimari. Hänen seuransa on İstanbul Yuzme Ihtisas Club. Mindan sijoittui Sydneyn olympialaisissa 2000 39:nneksi 400 metrin vapaauinnissa ja oli 200 metrillä 42:s. Hän oli samoilla matkoilla 41. ja 52. Ateenan kisoissa 2004.


title: Aytekin Mindan

text: "Lähde: Swimrankings"


title: Dead Silence (albumi)

text: Dead Silence on kanadalaisen Billy Talent -yhtyeen neljäs studioalbumi. Se julkaistiin 7. syyskuuta 2012. Albumin ensimmäisenä singlenä julkaistiin ”Viking Death March” maaliskuussa 2012 ja toisena singlenä ”Surprise, Surprise” elokuussa 2012. Albumin on tuottanut yhtyeen kitaristi Ian D'Sa.


title: Dead Silence (albumi)

text: Albumi debytoi Suomen virallisen listan sijalla 12.


title: Poika eli kesäänsä

text: Poika eli kesäänsä on Roland af Hällströmin ohjaama elokuva vuodelta 1955. Elokuva perustuu F. E. Sillanpään romaaniin "Elämä ja aurinko".


title: Poika eli kesäänsä

text: Elokuvan alku- ja loppusanat lausuu sen pohjana olevan kirjan kirjoittaja F. E. Sillanpää. Ylioppilaan kesään kuuluu ihastus kahteen kohteeseen, vaaleaan ja tummaan.


title: Poika eli kesäänsä

text: Aikalaisarvioissa käsiteltiin erityisesti elokuvan ja Sillanpään romaanin suhdetta. Inkeri Lius (Suomen Sosialidemokraatti) kirjoittaa, että romaanin rakkauskohtausten määrää olisi elokuvassa ollut syytä rajoittaa. Samansuuntaisesti ajatteli Paula Talaskivi (Helsingin Sanomat): "Skenariossa on tavallaan kuin pysytty kirjailijan sanassa liian tarkkaan". Sekä kuvaaja että ohjaaja saavat kiitosta visuaalisuudesta. Pertti Weckström saa kiitosta Valma Kivitieltä: "Hänen liikkumisensa luonnossa on siihen sulautuvaa, toisinaan on kuin hän todella kuuntelisi, mitä luonto hänen ympärillään puhuu ja mihin jokin uusi ääni hänessä itsessään häntä vaatii. Pertti Weckström on tosi, koruton ja vaatimaton." Tauno Pylkkäsen musiikista Kivitie kirjoittaa: "[- -] näin herkkään luonnon tulkintaan tarvitaan herkkä soitin ja siksi hän on sovittanut musiikkinsa yksinomaan jousille - uutta ainakin kotimaisessa elokuvamusiikissa."


title: Poika eli kesäänsä

text: Myöhemmässä arviossa intohimojen sykettä hehkuva elokuva saa kiitosta hallittuna ja luontevana kokonaisuutena. Elokuva on Hällströmin viimeinen merkittävä elokuva.


title: Gabriella Szűcs

text: Gabriella Szűcs (s. 31. elokuuta 1984 Oradea, Romania) on unkarilainen käsipalloilija.


title: Gabriella Szűcs

text: Szűcs on pelannut seuratasolla Debreceni VSC:ssä sekä romanialaisissa CS Oltchim Râmnicu Vâlceassa ja HC Zalǎussa. Hän oli voittamassa pronssia maajoukkueen mukana EM-kisoissa 2004 ja seuraavana vuonna MM-kilpailuissa. Szűcs pelasi myös Pekingin olympialaisissa 2008, joissa Unkari sijoittui neljänneksi.


title: Farmerama

text: Farmerama on Bigpointin luoma verkkopeli.


title: Farmerama

text: Farmeramassa on tarkoitus viljellä kasveja. Kun kasvit ovat kasvaneet, ne pitää kerätä, jolloin saa kokemuspisteitä, joilla pääsee tasoilla eteenpäin. Jos kasvit ovat keräämättöminä pelloilla liian kauan (24 tuntia), ne menevät rikkaruohoille, jotka pitää kerätä kuten kasvitkin, mutta niistä ei saa kasveja.


title: Farmerama

text: Lisäksi Farmeramassa voi istuttaa ja kasvattaa puita ja eläimiä. Niistä saa samoin tavoin kokemuspisteitä, kuten kasveistakin.


title: Farmerama

text: Farmeramassa on 200 tasoa. Tasoja noustaan keräämällä kokemuspisteitä, joita saa tuotteista, koristeista ja kasvien ja eläinten ja puiden viljelystä.


title: Farmerama

text: Farmeramassa on kaksi valuuttaa: tuohisetelit ja turvepennit. Turvepennejä saa maatalosta, Bahamaraman tikibaarista, torilta myydessä tuotteita ja maatalousyhdistyksen tehtävistä. Lisäksi jotkin koristeet antavat turvepennejä. Tuohiseteleitä pitää ostaa oikealla rahalla. Tuohiseteleitä pystyy vaihtamaan turvepenneiksi, mutta ei toisinpäin.


title: Farmerama

text: Farmeramassa on myös aika ajoin tapahtumia, joissa pitää toimittaa eläimiä kasveja, työkaluja yms. sekä kasvattaa tapahtumakasvia ja nousukasta.


title: Farmerama

text: Farmeramassa, kuten muissakin Bigpointin peleissä on Top Gamers Club jonne valitaan vain suuritasoisimmat, ahkerimmat ja aktiivisimmat pelaajat. Top Gamers Clubin jäsenet saavat monia etuja ja yllätyksiä, ja lisäksi he saavat uutiskirjeen aina aika ajoin. Pelaaja ei voi itse hakea Top Gamers Clubiin, vaan sinne valitaan ne, jotka ovat tarpeeksi hyviä pelaajia.


title: Jalmari Jyske

text: Kustaa Jalmari Jyske, vuoteen 1906 "Friman" (9. lokakuuta 1884 Rauma – 19. elokuuta 1944 Helsinki) oli suomalainen kansanedustaja ja maanviljelysneuvos.


title: Jalmari Jyske

text: Jyske oli eduskunnan jäsen 1919–1922, 1924–1927 ja 1930–1933 edistyspuolueesta valittuna. Hän oli Maatalousseurojen keskusliiton sihteeri ja toiminnanjohtaja vuodesta 1918. Hän sai maanviljelysneuvoksen arvon vuonna 1934.


title: Suhoi Su-7

text: Suhoi Su-7 on Neuvostoliiton valmistama suihkukäyttöinen hävittäjäpommittaja eli oikeammin rynnäkkökone. Nato antoi tälle tyypille tunnistusnimen "Fitter A".


title: Suhoi Su-7

text: Suhoi Su-7 on huomattavan samannäköinen kuin aikalaisensa MiG-21, ja sen ensilento tapahtui vuonna 1955. Sen siivet olivat kuitenkin nuolimuotoiset, kun MiG-21:ssä oli deltasiivet. Siipiprofiilien suunnittelu kuului keskitetysti aerodynamiikan suunnittelutoimisto TsAGI:lle. Su-7 oli MiG-21:a hitaampi, mutta saattoi kantaa suuremman pommikuorman. Maataistelukoneena sen enimmäisnopeus oli 1 150 km/h.


title: Suhoi Su-7

text: Konetyyppi on ollut käytössä sotatoimissa. Käyttäjänä oli Egypti Israelia vastaan, ensin kuuden päivän sodassa ja sitten Jom Kippurin sodassa. Intia käytti myös Su-7:ää Pakistania vastaan vuonna 1971 Intian–Pakistanin sodassa. Myös muut Varsovan liiton maat käyttivät tätä konetyyppiä. Konetyyppi lienee käytössä yhä Pohjois-Koreassa. Suhoi Su-7:n kehitystyö johti kääntyväsiipiseen (siipikulmat muuttuvat geometrisesti) Su-17 -malliin.


title: R.I.O.

text: R.I.O. on saksalainen dance-yhtye. Yhtyeeseen kuuluvat Manuel Reuter ja Yann Peifer. Yhtye on menestynyt hyvin Keski-Euroopassa. Sveitsissä yhtyeen single ”Turn This Club Around” sijoittui singlelistan ykköseksi ja Itävallassa sijalle viisi. Kotimaassaan Saksassa sama single sijoittui parhaimmillaan singlelistan sijalle kolme.


title: Lauri Järvi

text: Lauri Ilmari Järvi (31. maaliskuuta 1901 Ylihärmä – 9. tammikuuta 1981 Helsinki) oli suomalainen kansanedustaja ja kansakoulunopettaja. Hän toimi opettajana ja oli Suomen kansakoulun opettajain liiton puheenjohtaja vuodesta 1953. Hän oli eduskunnan jäsen 1945–1948 ja 1954–1957 valittuna kokoomuspuolueesta. Oulun kaupunginvaltuustossa Järvi oli vuosina 1947-53. Presidentin valitsijamiehenä hän oli vuonna 1950.


title: Austin 8

text: Austin 8 oli Austin Motor Companyn valmistama pieni automalli. Se esiteltiin vuonna 1939 ja sotatuotantona sitä valmistettiin ainakin vuoteen 1942. Noin 9 000 kappaletta sota-ajan Austin 8 -malleista oli kaksipaikkaisia tourer-malleja, sotilas- ja siviilihallinnon käyttöön, loput valmistuneista n. 56 000 autosta oli saloon-korisia. Toisen maailmansodan päätyttyä mallia valmistettiin vielä vuosina 1945–1947.


title: Austin 8

text: 1930-luvun lopulla Austinin menestysmallin Austin 7:n myynti laski tasaisesti, ja mallistoon vuonna 1937 lisätty Big 7 -malli ei tilannetta juuri korjannut. Isommasta koristaan ja moottoristaan huolimatta sen juuret olivat 1920-luvulla. Austin oli vuonna 1937 esitellyt isomman Cambridge 10 -mallin, joka oli ajanmukaisesti muotoiltu. Vuonna 1938 Morrikselta Austinille siirtyneen Leonard Lordin johdolla uuden pienen mallin kehitystyö sai todellista vauhtia.


title: Austin 8

text: Uusi malli esiteltiin myyntiedustajille helmikuussa 1939. Se sisälsi saman 900-kuutioisen sivuventtiilinelosen, joka oli ollut jo Big 7 -mallin voimanlähteenä, tosin puristussuhdetta oli nostettu ja se oli nyt 6,5:1. Uuden korimallin lisäksi myös alustan rakenne oli uusittu. Autonkori oli osittain itsekantava, ja pohjalevy oli muotoon prässättyä teräspeltiä, johon oli hitsattu molemmin puolin pituussuuntaiset kotelopalkit ja kolme poikittaista kotelopalkkia. Auton kori oli pulttaamalla kiinni tässä pohjalevyrakenteessa. Auton jousituksesta huolehti entiseen tapaan puolielliptiset lehtijouset ja heilahduksenvaimentimet.


title: Kauko Järvinen

text: Kauko Nestor Järvinen (5. helmikuuta 1903 Helsinki – 30. elokuuta 1980 Helsinki) oli suomalainen kaivostekniikan tutkija ja professori. Hän oli kauppa- ja teollisuusministeriön kaivostoiminnan päällikkö 1943–1946 ja Teknillisen korkeakoulun kaivostekniikan professori vuosina 1947–1970. Vuoteen 1942 Järvinen työskenteli Outokummun kaivoksen insinöörinä. Hän oli myös Otanmäen kaivoksen toimiston päällikkö 1946–1950 ja Otanmäki Oy:n tekninen asiantuntija 1950–1968.


title: Kauko Järvinen

text: Kauko Järvisen isä oli taloustieteilijä Kyösti Järvinen.


title: Sonya Blade

text: Sonya Blade on fiktiivinen hahmo "Mortal Kombat" -videopeleissä. Hänen ääninäyttelijänä toimii Dana Lyn Baron.


title: Sonya Blade

text: Sonya Blade on Yhdysvaltain erikoisjoukkojen luutnantti ja toimii yhdessä Majuri Jackson ”Jax” Briggsin kanssa. Hän on myös työskennellyt Kanon kanssa. Sonyalla on musta vaatetus ja poninhäntä.


title: Sonya Blade

text: "Mortal Kombat" -pelissä Sonya on Johnny Cagen ohella ainoa, joka selviytyi hengissä taistelusta Sindeliä vastaan.


title: Arovaraani

text: Arovaraani ("Varanus exanthematicus") on Afrikassa elävä varaaneihin kuuluva matelijalaji. Arovaraaneja pidetään toisinaan terraarioissa lemmikkieläiminä.


title: Arovaraani

text: Aikuinen arovaraani kasvaa harvoin yli metrin mittaiseksi, ja usein se jääkin noin 60–80 cm:n pituiseksi. Naaraat ovat hieman uroksia pienempiä. Väri on yleensä tumman- tai hiekanruskea ja selässä on vaaleampia pilkkuja.


title: Arovaraani

text: Arovaraani elää Afrikan savanneilla ja ruohikkoalueilla. Se viihtyy parhaiten maan tasalla kaivaen kuoppia ja luolia maaperään, mutta joskus niitä on havaittu myös kiipeilemässä pensaissa ja pienissä puissa.


title: Arovaraani

text: Arovaraani käyttää ravinnokseen pääasiassa hyönteisiä, nilviäisiä ja pieniä nisäkkäitä. Jättilaistuhatjalkaiset ja skorpionit muodostavat ison osan sen ruokavaliosta.


title: Aasian Formula BMW -kausi 2009

text: Aasian Formula BMW -kausi 2009 oli Formula BMW Pacific -sarjan toinen kausi. Kausi alkoi Malesian Kuala Lumpurista ja päättyi Macaossa Guia Circuitin radalla. Sarjan mestaruuden voitti indonesialainen Rio Haryanto. Toiseksi sijoittui irlantilainen Gary Thompson ja kolmanneksi zimbabwelainen Axcil Jefferies.


title: Heikki Jussila (maallikkosaarnaaja)

text: Heikki Jussila (1863–1955) oli suomalainen kansakoulunopettaja ja vanhoillislestadiolainen maallikkosaarnaaja, joka on kirjoittanut tärkeitä kirjoja vanhoillislestadiolaiselle kristillisyydelle. Heikki Jussilan saarnatoiminnan kautta hyvin monet ihmiset "saivat parannuksen armon" vanhoillislestadiolaisuuteen. Hän oli vanhoillislestadiolaisen rovastin Oskari Heikki Jussilan (Oskar Henrik, 16. huhtikuuta 1888 Leppävirta – 24. huhtikuuta 1955 Alatornio) isä. Vanhoillislestadiolainen maallikkosaarnaaja opettaja Jaakko Jussila oli Heikki Jussilan veli. Heikki Jussila asui Leppävirralla vuosina 1887–1908.


title: Gibraltarinvuori

text: Gibraltarinvuori on 426 metriä korkea kalkkikivivuori, joka on Gibraltarin näkyvin maamerkki. Se on kuulunut Britannialle vuodesta 1713.


title: Gibraltarinvuori

text: Gibraltarinvuori on kalkkikiveä, joka muodostui jurakaudella noin 200 miljoonaa vuotta sitten. Silloin Afrikan mannerlaatta oli tiiviisti kiinni Euroopassa, ja Välimeri oli makeavetinen, hiljalleen kuivuva järvi. Kalkkikivikerros on kaikkiaan noin 600 metriä paksu. Sen päällimmäinen, noin 400 metriä paksu kerros on varsinaista kalkkikiveä eli kalsiumkarbonaattia, sen alla on dolomiittia eli kalsium-magnesiumkarbonaattia. Kalkkikivikerroksessa on runsaasti fossiileita, joista voidaan päätellä sen muodostuneen merenpohjassa. Runsaat levien jäänteet kertovat lisäksi sen muodostuneen varsin matalassa vedessä. Fossiileista voidaan tunnistaa kotiloita ja lonkerojalkaisia sekä simpukoita.


title: Gibraltarinvuori

text: Vuoren huippu on luonnonsuojelualue, jossa elää kuuluisia magotti-apinoita. Apinoiden lisäksi alueen nisäkkäisiin kuuluvat kettu, jänis ja lepakot. Se on myös tärkeä muuttolintujen levähdyspaikka, jossa on havaittu kaikkiaan 311 lintulajia. Birdlife International on nimennyt sen merkittäväksi lintualueeksi. Tärkeimpiä lajeja ovat vuorella pesivät kalliopyy ja pikkutuulihaukka sekä erilaiset muuttolinnut. Vuorella lepää muuttomatkansa varrella noin 250 000 petolintua. Sen garigue-pensaikkoon sisältyy monia varpuja, joiden marjat tarjoavat ravintoa sekä muuttolinnuille että talvehtiville lajeille. Myös alueen kasvisto on nähtävyys. Siihen kuuluvat jasmiini, kuusama ja laventeli.


title: Gibraltarinvuori

text: Luonnonpuiston alueella ovat St Michaelin luolat, joissa näkee hienoja tippukiviä. Toinen tunnettu luolakohde on Apinoiden luola (Apes’ Den), jossa monet vuoren apinoista elävät. Luolat ovat syntyneet kun happamahko sadevesi on syövyttänyt kalkkikiveä tuhansien vuosien ajan. Kaikkiaan vuorella on yli 150 luolaa. Myös Gibraltarin viimeinen kalkkiuuni on luonnonpuiston alueella.


title: Gibraltarinvuori

text: Gorhamin luolasta on löytynyt jäänteitä neandertalinihmisten asutuksesta vielä 28 000 vuotta sitten, mahdollisesti jopa 24 000 vuotta sitten. Nämä ovat myöhäisempiä kuin mistään muualta löytyneet neandertalilaisten jäänteet, ja saattavat osoittaa, että Gibraltarilla eli neandertalilaisia pitempään kuin muualla. Jääkauden aikana meri oli alempana kuin nykyisin, joten vuorta ympäröi tasanko. Itse vuori oli hyvä tähystyspaikka ja sieltä sai vuorikauriita, kun taas tasangolta sai toisenlaista riistaa ja rantaeläimiä kuten kilpikonnia ja simpukoita.


title: Gibraltarinvuori

text: Kreikkalaisten mytologiassa Gibraltarinvuori oli toinen Herakleen pylväistä, jotka merkitsivät Välimeren (ja maailman) loppua, jonka toisella puolella merenkulkijat olivat vaarassa tipahtaa maailman reunan yli tai tulla lohikäärmeiden syömiksi.


title: Gibraltarinvuori

text: Vuodesta 1966 alkaen vuoren rinnettä on päässyt ylös köysirataa pitkin. Vaunu vie matkustajansa 412 metrin korkeuteen. Aivan huipulle ei pääse muilla ajoneuvoilla kuin virallisilla turistitoimiston takseilla.


title: Moskova-turnaus

text: Moskova-turnaus oli vuosina 1954 ja 1956 Moskovassa, Neuvostoliitossa, järjestetty jääpallomaajoukkueiden kutsukilpailu. Sen järjestämisestä vastasi Neuvostoliiton jääpalloliitto. Moskova-turnaus vuonna 1954 oli ensimmäinen kansainvälinen jääpallokilpailu, johon Neuvostoliitto osallistui ja jossa siten kaikki silloiset jääpallomaat, Suomi, Ruotsi, Norja ja Neuvostoliitto, olivat edustettuina.


title: Moskova-turnaus

text: Vuoden 1954 turnaus oteltiin sovelletuin säännöin, sillä Pohjoismaiden ja Neuvostoliiton jääpallosääntöjä ei ollut vielä yhtenäistetty. Turnauksen voitti Ruotsi. Kansainvälinen jääpalloliiton perustamisen seurauksena helmikuussa 1955 Pohjoismaissa ja Neuvostoliitossa alettiin käyttää samoja sääntöjä. Norja jättäytyi pois vuoden 1956 turnauksesta, ja sen korvasi Neuvostoliiton B-maajoukkue, joka lopulta voitti turnauksen.


title: Moskova-turnaus

text: Moskova-turnauksia seurasivat ensimmäiset jääpallon maailmanmestaruuskilpailut vuonna 1957.


title: Marinaleda

text: Marinaleda on kunta Espanjan Andalusiassa sijaitsevassa Sevillan maakunnassa. Kunnassa on 2 665 asukasta (2017).


title: Marinaleda

text: Kunta tuli Espanjassa tunnetuksi vasemmistolaisen pormestarinsa Juan Manuel Sánchez Gordillon anarkistisista toimista. Kunnan asukkaat valtasivat pormestarinsa johdolla maita varakkailta suurtilallisilta ja perustivat maatalousosuuskuntia.


title: Agatoksiinit

text: Agatoksiinit ovat myrkyllisiä aineita, joita on eristetty "Agelenopsis aperta"-hämähäkistä. Agatoksiinit voidaan jakaa alfa-, mikro- ja omega-agatoksiineihin ja niiden myrkyllisyysvaikutukset kohdistuvat solujen ionikanaviin. Alfa- ja omega-agatoksiinit vaikuttavat sekä hyönteisten että nisäkkäiden ionikanaviin, mikro-agatoksiini pelkästään hyönteisten. Agatoksiineja on käytetty farmakologiassa aivojen ja sydämen ionikanavien tutkimiseen. Agatoksiineja on myös esitetty pestisidikäyttöön.


title: Agatoksiinit

text: Alfa-agatoksiinit ovat kilpailemattomia glutamaattireseptorikanavien antagonisteja ja ne kykenevät nopeasti, mutta palautuvasti halvaannuttamaan saalishyönteisen. Mikro-agatoksiinit aktivoivat hermosolujen jänniteriippuvaisia natriumkanavia. Tällöin potentiaali muuttuu negatiivisemmaksi, välittäjäaineet vapautuvat spontaanisti ja aktiopotentiaaleja syntyy hallitsemattomasti ja toistuvasti. Omega-agatoksiinit kohdistuvat hermosolun kalsiumkanaviin muuttaen solun toimintaa monin tavoin.


title: Carl Cort

text: Carl Edward Richard Cort (s. 1. marraskuuta 1977 southwark, lontoo) on guyanalais-englantilainen jalkapalloilija, pelipaikaltaan hyökkääjä. Hän edustaa NASL-seura Tampa Bay Rowdiesia.


title: Carl Cort

text: Hänen aikaisempia seurojaan ovat olleet Wimbledon, Lincoln City, Newcastle United, Wolverhampton Wanderers, Leicester City, UD Marbella ja Norwich City